title: Dynamo Dresden

text: Loosen johdolla Dynamo pelasi hyvän 2.Bundesliiga-kauden 2011/12 ja varmisti selvästi sarjapaikkansa sijoittumalla yhdeksänneksi. Kaudella 2012/13 meno oli vaisumpaa ja syksyn heikkojen esitysten myötä Dynamo juuttui putoamiskamppailuun. Seuran voitettua vain kolme pelatuista 18 ottelusta sai valmentaja Loose potkut joulukuussa 2012.


title: Dynamo Dresden

text: Dynamo Dresden pelaa kotiottelunsa 32 066-paikkaisella Glücksgas Stadionilla. Seura pelasi ottelut aluksi suuremmalla Heinz-Steyer-Stadionilla. Vuonna 1957 Dynamo Dresden vaihtoi pelipaikkaa SC Einheit Dresdenin kanssa, jolloin Dynamo muutti pienemmälle Rudolf-Harbig-Stadionille. Rudolf-Harbig-Stadion nimettiin saksalaisen yleisurheilijan, Rudolf Harbigin, mukaan vuonna 1951. Tällä nimellä stadion tunnettiin aina vuoteen 1972 asti, jolloin valtiovalta nimesi pelipaikan Dynamo-Stadioniksi. Stadionia remontoitiin useaan otteeseen 1970- ja 1980-luvuilla, mutta Saksojen yhdistyttyä ja Bundesliigasta putoamisen jälkeen peliareenan saneeraustyöt vähenivät. Saksojen yhdistymisen jälkeen stadionin nimeksi otettiin takaisin Rudolf-Harbig-Stadion.


title: Dynamo Dresden

text: Vuonna 2004 Dresdenin kaupunginhallitus teki päätöksen uuden stadionin rakentamisesta vanhan paikalle, ja rakennustyöt aloitettiin syksyllä 2007. Uuden Rudolf-Harbig-Stadionin avajaisottelu pelattiin syksyllä 2009 Dynamo Dresdenin ja FC Schalken välillä. Vuodesta 2011 lähtien Rudolf-Harbig-Stadion tunnetaan nimellä Glücksgas stadion.


title: Dynamo Dresden

text: Saksojen yhdistyessä Dynamo Dresden myi useita pelaajiaan entisen Länsi-Saksan alueen seuroihin saaden näistä suuret tulot. Dynamon pelatessa Bundesliigassa sen taloutta jouduttiin tarkkailemaan ja se pudotettiinkin pääsarjasta kolmannelle sarjatasolle taloudellisten syiden takia. Pelatessaan Oberligaa seura kärsi suurista talousongelmista. Seuran henkilöstö joutuikin välillä työskentelemään palkatta. Dynamon silloinen taloudellisen hallinnon johtaja laski, ettei seuralla ollut varaa nousta neljättä sarjaporrasta ylemmäs. Samalla kun seuran taloudellinen tilanne paheni, kaikkosivat myös sponsorit. Dynamon noustua Regionalligaan sen talous oli niin huonossa kunnossa, että seura oli valmis ilmoittamaan itsensä maksukyvyttömäksi. Kun Dynamon urheilulliset esitykset alkoivat parantua, talous koheni, vaikka seura tuottikin vielä pitkään tappiota.


title: Dynamo Dresden

text: 2. Bundesliigassa seuran edustusjoukkueen budjetti oli kaudella 2004–2005 6,27 miljoonaa euroa, jolla se sijoittui sarjan keskikastiin. Dynamon pudottua sarjaporrasta alemmas sen budjetti pysyi melkein samana, 5,6 miljoonaa euroa. Tämä budjetti oli myös sarjan toiseksi suurin kaudella 2007–2008. Kaudella 2009–2010 seuran budjetti oli pienentynyt lähes puoleen, 2,9 miljoonaan euroon. Tämä oli myös koko sarjan pienempiä.


title: Dynamo Dresden

text: Uuden stadionin valmistuttua seuran talousvaikeudet nousivat uudestaan puheenaiheeksi. Seurajohto ilmoitti helmikuussa 2010, ettei sillä välttämättä ole varaa maksaa stadionista koituvia käyttökustannuksia. Kaksi viikkoa ilmoituksen jälkeen seura ilmoitti maksuvaikeuksista. Maaliskuun aikana Dresdenin kaupunki tuli kuitenkin seuran avuksi ja myönsi 1,2 miljoonan euron apurahan stadionvuokriin.


title: Dynamo Dresden

text: Vuonna 1950 SG Dresdenin tunnusväreiksi otettiin valkoinen ja vihreä, jotka olivat myös Saksin osavaltion värit. SV Dynamon perustamisen myötä seuran tunnusvärit vaihtuivat punaiseksi ja valkoiseksi vuonna 1953. Näillä väreillä seura pelasi aina vuoteen 1968 saakka, jonka jälkeen seuran väreiksi vaihtuivat keltainen ja musta. Nämä värit ovat toimineet siitä lähtien seuran tunnusväreinä. Seuran logo on kolmikantainen kilpi, jossa on viininpunaisella taustalla D-kirjain. Kilven alapuolella lukee ”Dresden” mustalla ja keltaisella värillä.


title: Dynamo Dresden

text: Dynamo Dresdenillä on yhteensä neljäkymmentä virallista kannattajayhdistystä, joista kahdeksan toimii Dresdenissä. Kaiken kaikkiaan erilaisia kannatusyhdistyksiä on yli 130. Kesällä 2009 seuralla oli noin 5 200 virallista jäsentä. Seuran katsojaluvut olivat DDR-aikoina maan suurimmat. Muun muassa vuosina 1968–1990 seuran peleissä kävi eniten katsojia koko sarjassa.


title: Dynamo Dresden

text: Seuran kannattajien joukossa on sattunut myös ylilyöntejä. Euroopan cupissa joukkueen pelatessa Punaista tähteä vastaan ottelu jouduttiin keskeyttämään huligaanien vuoksi. Dynamo tuomittiin ottelun häviäjäksi ja seuralta kiellettiin osallistuminen kansainvälisiin peleihin kahdeksi vuodeksi. 1990-luvulla seuran kannattajat tulivat tunnetuiksi rasistisesta käytöksestään, antisemitismistä sekä natsismiin viittaavasta toiminnasta. Dynamon pelatessa 2000-luvun alussa alasarjoissa seuran fanitoiminta oli kuitenkin vilkasta. Fanit järjestivät muun muassa rahankeruukampanjan seuran kärsiessä vakavista talousvaikeuksista. Dynamon kannattajat saivat vuosikymmenen aikana mainetta väkivaltaisesta käytöksestään. Syinä tähän nähtiin työttömyyden nousu ja tietämättömyys tulevaisuudesta, jolloin jalkapallo toimi ainoastaan verukkeena käyttäytymiselle.


title: Dynamo Dresden

text: Tunnetuin katsomonosa on ”K-Block”, jossa ovat seuran ultras-kannattajat. Erityisesti Dynamon ultras-ryhmä on tunnettu useista väkivaltaisista toimistaan, jonka takia seura hankki sosiaalityöntekijöitä parantamaan seuran ja kannattajien yhteistyötä. Huonon taloustilanteen takia sosiaalityöntekijöiden määrää jouduttiin kuitenkin vähentämään.


title: Dynamo Dresden

text: Dynamo Dresdenillä on ollut erityinen suhde Berliner FC Dynamoon, josta kehittyi seuran kovin kilpakumppani. Syy seurojen väliseen kilpailuun oli Berliner FC:n läheinen suhde Stasiin. DDR-aikoina seurojen kohtaamiset tiesivät usein ongelmia. Muun muassa vuonna 1978 seurojen välisen ottelun jälkeen 38 joukkueiden kannattajaa pidätettiin, jonka lisäksi Dresdenin kannattajat syyttivät tuomareita berliiniläisjoukkueen suosimisesta. Myös toisen berliiniläisseuran Union Berlinin ja Dynamon välit ovat huonot. Union Berlinin fanit kokevat kyseessä olevan vanha pääkaupungin sekä maakunnan konflikti, jossa ovat vastakkain Berliinin kaupunkilaiset ja Dresdenin työläiset. Seurojen kohtaamiset ovat suuria koko maan mittakaavassa ja saavat paljon huomiota osakseen. Otteluiden yhteydessä syntyy usein myös konflikteja ja epäjärjestystä kaupungissa.


title: Dynamo Dresden

text: Dynamo Dresdenillä on myös kovaa kilpailua Saksin alueen muiden seurojen kanssa. Erityisesti pelatessaan Regionalligassa Dynamo kilpaili Dresdner SC:n kanssa. Myös Saksin alueen FC Erzgebirge Auea vastaan pelatut ottelut ovat suosittuja.


title: Dynamo Dresden

text: Dynamo ei ollut alkujaankaan kommunistisen hallinnon suosion alla, mistä johtui seuran siirtäminen Berliiniin 1950-luvulla. Kuitenkin 1960-luvun puolessavälissä valtiojohto laski Dynamon mukaan maan kärkijoukkueisiin, jolloin seura sai erivapauksia muihin seuroihin nähden.


title: Dynamo Dresden

text: Dynamon toimia tarkkailtiin tiuhaan, ja SED:lle lähetettiinkin säännöllisesti Stasi-raportteja Dynamon otteluista. Dynamon pelatessa länsisaksalaisia joukkueita vastaan stadionin turvallisuutta vartioitiin tiukasti ja lippuja luovutettiin ainoastaan hyväksytyille kannattajille sekä luonnollisesti armeijan edustajille. Vuonna 1976 valtio nimesi kuusi maan johtavaa seuraa, joihin myös Dynamo kuului. Nämä seurat hallitsivatkin pääsarjaa sen loppuun asti.


title: Dynamo Dresden

text: Seurassa on pelannut useita DDR:n maajoukkueessa pelanneita jalkapalloilijoita. Ensimmäistä kertaa kun maa pelasi virallisen maaottelun Puolaa vastaan, pelasi joukkueessa neljä Dresdenin pelaajaa. Saksojen yhdistyttyä kaiken kaikkiaan 37 seuran pelaajaa oli edustanut maajoukkueetta. Dresdenin paidassa on pelannut myös useita Saksan jalkapallomaajoukkueen pelaajia. Suurinta menestystä saavuttaneet pelaajat ovat Matthias Sammer, Ulf Kirsten ja Jens Jeremies. Lisäksi useita Dynamon pelaajia on edustanut nuorten maajoukkueita.


title: Dynamo Dresden

text: Pudottuaan alasarjoihin 1990-luvun lopulla seura alkoi nostaa nuoria pelaajia joukkueeseen.


title: Dynamo Dresden

text: Seuran menestynein valmentaja on Walter Fritzsch, jonka valmennuksessa Dynamo voitti viisi maansa mestaruutta. Nykyinen valmentaja Ralf Loose siirtyi seuran valmentajaksi huhtikuussa 2011.


title: Dynamo Dresden

text: Seuralla on nuorten joukkueita yhteensä neljätoista. Vuonna 2006 seuran junioreille avattiin oma harjoittelukeskus, jolloin juniorit pystyisivät harjoittelemaan heti koulun jälkeen. Vuonna 2008 Saksan jalkapalloliitto myönsi Dynamon nuorisotoiminnalle arvonimen ”Eliteschule des Fußballs”. Seura sai sen yhteistyöstään kahden dresdeniläisen urheilukoulun kanssa. Vuonna 2009 seura teki yhteistyösopimuksen dresdenläisen naisjalkapalloseura 1. FFC Fortuna Dresden-Rähnitzin kanssa. Kaudesta 2010–2011 lähtien Fortuna Dresden-Rähnitzin on tarkoitus tulla osaksi Dynamo-seuraa.


title: Dynamo Dresden

text: Seuran kakkosjoukkue on nimeltään Dynamo Dresden II. Se pelaa nykyisin viidennellä sarjatasolla Oberliga Nordostin eteläisessä lohkossa. Vuonna 2009 Dynamo Dresden II voitti Sachsenpokalin.Seuran paidassa eniten otteluja Oberligassa pelannut pelaaja on Hans-Jürgen Dörner, joka pelasi 392 ottelussa. Dörner sijoittuu ottelumäärällä kaikkien aikojen neljänneksi sarjan historiassa. Toiseksi eniten esiintymisiä teki Reinhard Häfner, joka pelasi seurassa 391 pääsarjaottelua. Häfner pelasi myös Dynamon paidassa 64 kansainvälistä seuraottelua ja tällä ottelumäärällä hän on kaikkien aikojen listassa eniten kyseisiä otteluja pelannut itäsaksalainen. Yhdistyneen Saksan ajalla eniten otteluja on pelannut Maik Wagefeld, joka on esiintynyt seuran paidassa 257 kertaa eri sarjatasoilla.


title: Dynamo Dresden

text: Seuran paras maalintekijä Oberligassa oli Hans-Jürgen Kreische, joka sijoittui 131 maalillaan kaikkien aikojen tilastossa kuudenneksi. Dynamon toiseksi paras maalintekijä oli Torsten Gütschow, joka teki 104 maalia. Kansainvälisissä sarjoissa Kreische teki 17 maalia, jolla hän on toiseksi eniten maaleja tehnyt itäsaksalainen kyseisessä tilastossa. Suurimman maalimäärän yhdistyneen Saksan aikana on onnistunut tekemään Gütschow, joka on onnistunut tekemään 44 maalia.


title: Merikaarto

text: Merikaarto () on Pohjanmaalla, Vaasan Vähässäkyrössä sijaitseva kylä. Asutus keskittyy jokivarsiteiden reunustaman Kyrönjoen varrelle. Kylässä asuu 1382 asukasta (2015). Suurin osa kyläläisistä käy töissä Vaasassa, jonka läheisyys osaltaan pitää kylän elinvoimaisena ja kehittyvänä.


title: Merikaarto

text: Merikaarrossa sijaitsee kaksi siltaa, vuonna 1929 rakennettu riippusilta ja vuonna 1977 rakennettu Kolkin silta. Merikaarron myllykosket, jokivarsiasutus ja Kolkin kartano kuuluvat Suomen valtakunnallisesti merkittäviin rakennettuihin kulttuuriympäristöihin. Merikaarrossa on myös koulu ja kirjasto sekä kolme leikkikenttää, Etelärinteellä ja Kolkissa.


title: Suomen Nainen

text: Suomen Nainen on Kokoomusnaisten julkaisema lehti, joka ilmestyy kahdesti vuodessa. Lehti on perustettu vuonna 1912 ja sen päätoimittajana toimii Jenny Nyman, joka on myös Kokoomuksen Naisten Liiton pääsihteeri.


title: Aleksandr Galimov

text: Aleksandr Saidgerejevitš Galimov (, 2. toukokuuta 1985 Jaroslavl, Neuvostoliitto – 12. syyskuuta 2011 Moskova) oli venäläinen jääkiekkoilija.


title: Aleksandr Galimov

text: Galimov edusti koko uransa HK Lokomotiv Jaroslavlia. Hän oli voittamassa Venäjän mestaruutta Lokomotivissa vuonna 2005. Hän oli voittamassa myös hopeaa nuorten maailmanmestaruuskilpailuissa Venäjän maajoukkueessa vuonna 2005.


title: Aleksandr Galimov

text: Galimov loukkaantui vakavasti lento-onnettomuudessa 7. syyskuuta 2011. Kriittisessä tilassa ollut Galimov kuljetettiin sairaalaan. Tiettävästi 90 prosentissa hänen ihostaan oli palovammoja. Hänen vasen keuhkonsa ja toinen munuaisensa olivat vahingoittuneet. Saatuaan ensihoidon paikallisessa sairaalassa Galimov siirrettiin hoidettavaksi palovammoihin erikoistuneeseen moskovalaiseen sairaalaan. Galimoville tehtiin onnistunut henkitorvensiirto, mutta tästä huolimatta hän menehtyi viisi päivää onnettomuuden jälkeen, 12. syyskuuta 2011.


title: Gračanican luostari

text: Gračanican luostari on ortodoksiluostari Gračanican kylässä, Metohijan maakunnassa, viisi kilometriä Pristinasta, Kosovon pääkaupungista. Se on yksi Kuningas Milutinin viimeisistä valtavista lahjoituksista. Luostari on lähellä Lipljania, joka tunnettiin muinaisen Rooman aikaan Ulpiana ja piispojen vanhana kotipaikkana. Gračanica rakennettiin 1300-luvulla Theotokoksen, raunioituneen kirkon tilalle, joka oli rakennettu 500-luvulla aikaisemman Christianin kolminapaisen kirkon raunioille.


title: Gračanican luostari

text: Gračanican luostarista tuli UNESCOn maailmanperintökohde vuonna 2006.


title: Paras miespääosa komediasarjassa (Primetime Emmy)

text: Paras miespääosa komediasarjassa on yksi Primetime Emmy -palkinnon palkintokategorioista.


title: Victor Klemperer

text: Victor Klemperer (9. lokakuuta 1881 Landsberg an der Warthe, Preussi – 11. helmikuuta 1960 Dresden, Itä-Saksa) oli saksalainen kirjallisuudentutkija, joka toimi Dresdenin teknillisen korkeakoulun professorina vuosina 1920–1935. Hänet tunnetaan kirjallisesti tuotteliaana Ranskan valistuksen spesialistina, sekä varsinkin postuumisti vuonna 1995 julkaistusta natsismin aikaa käsittelevästä päiväkirjastaan "Ich will Zeugnis ablegen bis zum letzten. Tagebücher 1933–1945" (suom. "Haluan todistaa. Päiväkirjat 1933–1945"). Victor Klempererin serkku oli kapellimestari Otto Klemperer.


title: Victor Klemperer

text: Victor Klemperer oli kahdeksanlapsisen perheen kuopus. Hänen isänsä Wilhelm Klemperer (1839–1912) oli juutalaisen seurakunnan rabbi. Myös hänen vanhemmat lääkäriveljensä olivat kansainvälisesti tunnettuja tiedemiehiä, Georg Klemperer (1865–1946) syöpätutkija ja Felix Klemperer (1866–1932) tuberkuloositutkija.


title: Victor Klemperer

text: Klemperer opiskeli vuosina 1902–1905 romaanista ja saksalaista kirjallisuutta, sekä filosofiaa Münchenissä, Genevessä, Pariisissa ja Berliinissä. Työskenneltyään välillä lehtimiehenä Berliinissä, hän väitteli tohtoriksi Münchenin yliopistossa 1913. Klemperer kutsuttiin 1920 Dresdenin teknillisen korkeakoulun romaanisen filologian professorin virkaan, josta hänet Saksan korkeakoulupolitiikan muutoksen ja natsihallinnon valtaannousun vuoksi erotettiin 1935.


title: Victor Klemperer

text: Toisen maailmansodan aikana hän ja pianistivaimonsa Eva o.s. Schlemmer (1882–1951) päättivät pysyä kotikaupungissaan Dresdenissä. Päiväkirjan kirjoittamisen ohella Klemperer pyrki jatkamaan tieteellistä tuotantoaan ajoittaisesta työvelvoitteestaan ja lyhyestä vankilatuomiostaan huolimatta.


title: Victor Klemperer

text: Natsismin kukistumisen jälkeen hänen maineensa palautui vähitellen Itä-Saksassa, mutta liittyminen kommunistisen puolueen jäseneksi oli siitä maksettavaa hintaa. Victor Klemperer luennoi vuodesta 1947 alkaen kuolemaansa saakka Greifswaldin, Hallen ja Berliinin yliopistoissa. Myöhemmin hänestä tuli DDR:n parlamentin Volkskammerin ja tiedeakatemian jäsen. Hänet myös palkittiin DDR:n valtionpalkinnolla.


title: Nokia 3110 classic

text: Nokia 3110 classic on Nokian kehittämä matkapuhelin, jonka valmistaminen aloitettiin vuonna 2007. Puhelimessa on FM-radio, MP3-soitin, 1,3 megapikselin kamera sekä internetin selaamisen mahdollistava WAP-selain.


title: Ernst Ising

text: Ernst Ising (10. toukokuuta 1900 Köln, Saksa – 11. toukokuuta 1998 Peoria, Yhdysvallat) oli saksalainen fyysikko, joka toimi professorina Bradleyn yliopistossa vuosina 1948–1976. Hänet tunnetaan spinhilaa simuloivan Ising-mallin kehityksestä. Vaikkakin Ising-mallin alun perin keksi Isingin väitöskirjan ohjaaja Wilhelm Lenz, Ising oli kuitenkin ensimmäinen, joka teki aiheesta julkaisun.


title: Ernst Ising

text: Ising aloitti vuonna 1919 matematiikan ja fysiikan opinnot Göttingenin yliopistossa ja jatkoi opintojaan Bonnin ja Hampurin yliopistoissa. Hampurissa Ising suuntautui Wilhelm Lenzin ohjauksessa teoreettiseen fysiikkaan tutkien ferromagnetismia ja valmistui tohtoriksi vuonna 1924. Väitöskirjassaan Ising simuloi magneettisen momentin yksiulotteista spinhilaa ohjaajansa kehittämällä mallilla, jossa spineillä on vain kaksi mahdollista arvoa: "ylös" ja "alas" (vaihtoehtoisesti 1 ja −1) ja nämä spinit vaikuttavat vain lähimpänä vierellään oleviin spineihin. Yksiulotteisella systeemillä ei esiinny faasimuutosta ja tästä Ising päätteli virheellisesti ettei useampiulotteisessakaan tapauksessa esiinny faasimuutosta.


title: Ernst Ising

text: Tämä malli tunnetaankin nykyään Ising-mallina.


title: Ernst Ising

text: Tohtoriksi valmistumisen jälkeen Ising työskenteli opettajana ja opiskeli filosofiaa ja pedagogisia opintoja. Hän meni naimisiin Johanna Ehmerin kanssa vuonna 1930. Adolf Hitlerin ollessa vallassa vuonna 1933 Ising ei saanut toimia virassaan, koska oli juutalainen. Vuonna 1934 hän kuitenkin sai työpaikan opettajana ja rehtorina juutalaislasten koulusta, jonka natsit kuitenkin tuhosivat vuonna 1939. Tämän jälkeen Isingit muuttivat Luxemburgiin. Koska Ernstin vaimo Johanna ei ollut juutalainen, Ernstiä ei poistettu maasta ja tämä työskenteli rautatietyömaalla. Hitlerin vallattua Luxemburgin Ernst joutui tekemään töitä Saksan armeijalle.


title: Ernst Ising

text: Vuonna 1947 Ising pääsi muuttamaan vaimonsa ja poikansa kanssa Yhdysvaltoihin. Siellä hän aluksi opetti fysiikkaa ja matematiikkaa Minotissa, Pohjois-Dakotassa. Vuotta myöhemmin hän muutti Peoriaan ja opetti Peorian yliopistossa fysiikkaa, kunnes jäi eläkkeelle vuonna 1976. Hän kuoli kodissaan Peoriassa vuonna 1998 ollessaan 98-vuotias.


title: Dmanisin piirikunta

text: Dmanisin piirikunta () on piirikunta Kvemo Kartlin hallintoalueella Georgiassa. Piirikunnassa on noin 28 400 asukasta (vuonna 2006) ja sen pinta-ala on 1 199 neliökilometriä. Piirikunta rajautuu etelässä Armeniaan, lännessä Ninotsmindan, pohjoisessa Tsalkan ja idässä Bolnisin sekä Tetritsqaron piirikuntiin. Piirikunnan asukkaista noin 67 prosenttia on azereita ja 31 prosenttia georgialaisia (2002). Sen keskus on Dmanisin kaupunki.


title: Dmanisin piirikunta

text: Piirikunnan länsiosa nousee Džavakhetin tasangolle yli 2 000 metrin korkeuteen, itäosaa taas lävistävät Khrami- ja Mašavera-jokien laaksot. Piirikunnan tärkeimpiin elinkeinoihin kuuluvat karjan ja vihannesten kasvatus sekä elintarviketeollisuus.


title: Noetherin rengas

text:
Noetherin rengas on Emmy Noetherin mukaan nimetty rengas abstraktissa algebrassa, jonka ideaalit toteuttavat nousevan ketjun ehdon. Tämä tarkoittaa seuraavaa: Olkoon annettu nouseva jono ideaaleja
Tällöin on olemassa positiivinen kokonaisluku formula_2, jolle
Koska pääideaalialue on rengas, jossa jokainen ideaali on yhden alkion virittämä, ovat Noetherin renkaat pääideaalialueiden yleistyksiä. Esimerkkejä Noetherin renkaista on polynomirenkaan ja formaalien potenssisarjojen rengas ja lineaariset vektoriavaruudet.


title: Noetherin rengas

text: Kuntakertoimiset polynomirenkaat toteuttavat eräitä ehtoja. Emmy Noether oli ensimmäinen, joka huomasi, että niiden tärkeä ominaisuus on nousevan ketjun ehto. Sen vuoksi Noetherin renkaat on nimetty hänen mukaansa.


title: Noetherin rengas

text:
Renkaiden vaihdannaisuuden suhteen on Noetherin renkaalla kolme ehtoa.Kommutatiivisessa renkaassa kaikki ehdot toteutuvat samanaikaisesti. Epäkommutatiivisella renkaalla näin ei ole, vaan se voi olla joko oikean-, mutta ei vasemmanpuoleinen, tai vasemman-, mutta ei oikeanpuoleinen.
Jotta kommutatiivinen rengas olisi Noetherin rengas, sen kaikkien alkuideaalien täytyy Irvin Cohenin mukaan olla äärellisesti generoituvia.


title: Emiliano Insúa

text: Emiliano Adrian Insua Zapata (s. 7. tammikuuta 1989) on argentiinalainen jalkapalloilija. Hän edustaa Espanjan Primera Divisiónissa pelaavaa Atlético Madridia ja on pelipaikaltaan vasen laitapuolustaja.


title: Suhail Ben Radhia

text: Suhail Ben Radhia (, s. 26. elokuuta 1985 Biserta) on tunisialainen jalkapalloilija, pelipaikaltaan laitapuolustaja. Hän edustaa Tunisian pääsarjassa CA Bizertinia.


title: Suhail Ben Radhia

text: Ben Radhia aloitti uransa CA Bizertin junioreissa ja pelasi myöhemmin myös joukkueen edustusjoukkueessa. Pian hän siirtyi Tunisian suurseuraan Espéranceen heinäkuussa 2006. Ben Radhia pelasi joukkueessa yhden kauden voittaen Tunisian cupin. Hän palasi kauden päätteeksi takaisin CA Bizertiniin, mutta siirtyi kesken 2007–2008 kauden tammikuussa 2008 ES Saheliin, jossa Ben Radhia voitti samantien Afrikan Super Cupin. Hän sai vielä kohtuudella peliaikaa kaudella 2008-2009, mutta seuraava kausi ei mennyt Ben Radhia parhaalla mahdollisella tavalla. Hän kuitenkin allekirjoitti maaliskuussa 2010 kahden ja puolen vuoden sopimuksen puolalaisen Widzew Łódźn kanssa.


title: Suhail Ben Radhia

text: Ben Radhia pelasi ensimmäisen maaottelunsa Tunisian paidassa vuonna 2008. Sittemmin hänet nimitettiin vuoden 2010 Afrikan-kisoihin, jossa hän pelasi alkulohkon toisessa ottelussa Gabonia vastaan. Ennen turnausta Ben Radhia pelasi toisen maaottelunsa Gambiaa vastaan 9. tammikuuta 2010.


title: Keltapääsirkku

text: Keltapääsirkku ("Emberiza cineracea") on sirkkujen heimoon kuuluva varpuslintu.


title: Keltapääsirkku

text: Linnun pituus on 16–17 senttimetriä. Ruumis on hoikka ja pyrstö pitkä. Linnun puku on hailakka ja lähes viiruton. Päässä kapea silmärengas, sekä voimakas harmaa nokka. Uloimmat pyrstösulat ovat vaaleat, joka muun muassa erona samalta muistuttavaan naaras mustapääsirkkuun.


title: Keltapääsirkku

text: Koiraan kurkku kellertävä, pää kellanharmaa, viiruton, rinta tuhkanharmaa. Selkä on harmahtava ja siinä on haaleita tummia täpliä.


title: Keltapääsirkku

text: Naaraan ja ensimmäisen talven linnun kurkku on beigenvalkoinen, selkä ja pää ruskeansävyiset, päälaella ohuita viiruja, rinta harmaan ruskea, sekä kapeasti juovainen. Nuorella vaalea alapuoli.


title: Keltapääsirkku

text: "cineracea"-alalajin koiraan rinta, pää ja maha ovat keltaiset, kun "semenowi"-alalajin koiraalla ainoastaan kurkku, sekä naama ovat keltaiset.


title: Keltapääsirkku

text: Kutsuääninä terävä, repivä "tshrip", täyteläinen "tsylp" ja lyhyempi "tsy", joita lintu sekoittaa ja muuntelee äännellessään. Kutsuäänet muistuttavat ruostekurkku- ja kivikkosirkkua.


title: Keltapääsirkku

text: Laulu on yksinkertainen, suora säe, jonka se laulaa terävästi hieman karhealla äänellä ja epätasaiseen tahtiin, kuten "tsre, tsry-tsry-tsry tsriah-tsra". "tsriah"-ääni on painokkaampi kuin muut. Yleensä säe loppuu peräkkäin laulettuun korkeaan ja matalaan sointuun. Laulu muistuttaa kivikkosirkkua


title: Keltapääsirkku

text: Pesii pääosin Turkissa jossa kaksi erillistä esiintymää. "Cineracea"-alalaji pesii Lounais-Turkissa ja "semenowi"-alalaji Kaakkois-Turkissa. Keltapääsirkku on kesävieras Turkissa huhtikuusta elokuuhun, jonka jälkeen se siirtyy talvehtimisalueelle Punaisellemerelle. Esiintyy myös Kreikassa arviolta 100-250 parin voimin, sekä Irakissa ja Iranissa lähellä Turkin rajaa. Euroopan kannaksi on arvioitu 2 600-7 800 paria sekä Iranin ja Irakin kannaksi alle sata paria.


title: Keltapääsirkku

text: Pesii hyvin paikallisesti ja harvalukuisesti kuivilla, matalakasvustoisilla, macciaa ja harvaa puustoa käsittävillä kivikkoisilla rinteillä. Muuttoaikoina lähellä rannikkoa olevilla alavilla kivikkoisilla ja matala ruohoisilla alueilla, jotka voivat olla puoliaavikkoa.


title: James Van Der Beek

text: James Van Der Beek Jr (s. 8. maaliskuuta 1977) on amerikkalainen näyttelijä, joka tunnetaan parhaiten roolistaan televisiosarjassa Dawson's Creek (1998-2003).


title: James Van Der Beek

text: Van Der Beek oli naimisissa näyttelijä Heather McCombin kanssa, jonka hän tapasi Dawson's Creekin kuvauksissa vuonna 1998. Kesäkuussa 2009 pari ilmoitti eronneensa kuuden vuoden avioliitton jälkeen. Marraskuussa 2009 Van Der Beek haki eroa. Virallisesti he erosivat maaliskuussa 2010.


title: James Van Der Beek

text: Huhtikuussa 2010 Van Der Beek ilmoitti Twitter-sivustollaan, että hän ja hänen tyttöystävänsä Kimberly Brook odottavat ensimmäistä yhteistä lasta.


title: James Van Der Beek

text: Pariskunta meni naimisiin elokuussa 2010 Tel Avivissa Israelissa sijaitsevassa kabbalakeskuksessa. Häät olivat pienet, vieraita oli vain kymmenen.


title: James Van Der Beek

text: 20. kesäkuuta 2018 he saivat viidennen lapsensa. Muut ovat Olivia (s. 2010), Joshua (s. 2012), Annabel (s. 2014) ja Emilia (s. 2016).


title: Lars Løkke Rasmussen

text: Lars Løkke Rasmussen (s. 15. toukokuuta 1964 Vejle) on tanskalainen Venstre-puolueen poliitikko ja Tanskan nykyinen pääministeri. Ensimmäisen kerran Rasmussenista tuli Tanskan pääministeri 5. huhtikuuta 2009, kun hänen edeltäjänsä Anders Fogh Rasmussen valittiin Naton pääsihteeriksi.


title: Lars Løkke Rasmussen

text: Lars Løkke Rasmussenin isä Jeppe Løkke Rasmussen työskenteli pääkirjanpitäjänä ja äiti Lise oli kotiäitinä. Rasmussen valmistui oikeustieteen kandidaatiksi Kööpenhaminan yliopistosta vuonna 1992. Hän työskenteli itsenäisenä konsulttina 1990–1995. Puolueensa nuorisojärjestön, Venstres Ungdomin, puheenjohtajana Rasmussen toimi vuosina 1986–1989.


title: Lars Løkke Rasmussen

text: Rasmussen on naimisissa Färsaarilta kotoisin olevan Sólrun Jákupsdottirin kanssa. Yhdessä heillä on kolme lasta.


title: Lars Løkke Rasmussen

text: Samasta sukunimestä huolimatta Lars Løkke Rasmussen ei ole sukua edeltäjälleen eikä myöskään tätä ennen pääministerinä toimineelle Poul Nyrup Rasmussenille.


title: Lars Løkke Rasmussen

text: Kansankäräjille Rasmussen valittiin ensimmäisen kerran vuonna 1994. Venstren varapuheenjohtajaksi hänet valittiin 1998. Rasmussen toimi Anders Fogh Rasmussenin hallituksen sisä- ja terveysministerinä 2001–2007, minkä jälkeen hänet nimitettiin valtiovarainministeriksi. Anders Fogh Rasmussenin tultua valituksi Naton pääsihteeriksi Rasmussen valittiin Venstren uudeksi puheenjohtajaksi ja tämän seuraajaksi pääministerinä. Vuoden 2011 vaaleissa Venstren johtama sininen blokki menetti enemmistönsä kansankäräjillä ja Rasmussenin hallitus joutui eroamaan.


title: Lars Løkke Rasmussen

text: Seuraavissa vuoden 2015 vaaleissa Venstre putosi kolmanneksi suurimmaksi puolueeksi ja oli vaalien suurin häviäjä, mutta sinisen blokin saavuttama vaalivoitto sosiaalidemokraattien johtamasta punaisesta blokista nosti Rasmussenin hallitustunnustelijaksi.


title: Lars Løkke Rasmussen

text: Vaalien jälkeen Rasmussen pyrki muodostamaan enemmistöhallituksen, johon olisi kuulunut Venstren lisäksi muut sinisen blokin puolueet: vaalien suurin voittaja Tanskan kansanpuolue, Liberal Alliance ja Konservatiivinen kansanpuolue. Tavoitteesta kuitenkin luovuttiin ja muun muassa kansanpuolueen puheenjohtajan Kristian Thulesen Dahlin mukaan puolueet olivat liian erilaisia yhteistyöhön. Rasmussen kertoi uskovansa enemmistöhallituksen muodostamisen jättävän vain vähän liikkumavaraa. Lopulta Rasmussenin johtama Venstre muodosti yksin vähemmistöhallituksen tukenaan muut sinisen blokin puolueet.


title: Lars Løkke Rasmussen

text: Rasmussen kutsui 19. marraskuuta 2016 hallituksensa tukipuolueet neuvotteluihin hallituspohjan laajentamisesta. Viikon kestäneiden neuvotteluiden jälkeen Liberal Alliance ja Konservatiivinen kansanpuolue tulivat mukaan hallitukseen Rasmussenin johtaman Venstren lisäksi Tanskan kansanpuolueen jäädessä yhä hallituksen ulkopuolelle. Uusi hallitus sopi muun muassa kiinteistöveron jäädyttämisestä, puolustusmäärärahojen lisäämisestä, suurituloisten verotuksen keventämisestä ja lisärahoituksesta kouluille. Edeltäjänsä tapaan hallituksesta tuli vähemmistöhallitus, joka tarvitsee päätöksiinsä kansankäräjillä myös kansanpuolueen tuen.


title: Predrag Bjelac

text: Predrag Bjelac (s. 30. kesäkuuta 1962 Belgrad) on serbialainen näyttelijä. Hän on näytellyt mm. Igor Irkoroffia elokuvassa "Harry Potter ja liekehtivä pikari" ja Lord Donnonia elokuvassa "".


title: Kimmo Lotvonen

text: Kimmo Lotvonen (s. 11. tammikuuta 1976 Oulu) on uransa lopettanut suomalainen jääkiekkoilija, joka pelasi puolustajana. Lotvonen voitti kaksi Suomen mestaruutta Oulun Kärpissä.


title: Kimmo Lotvonen

text: Lotvosen kasvattaseura oli Oulun Kärpät jonka A-nuorissa hän pelasi 1992–1994. Kaudeksi 1994–1995 hän siirtyi Rauman Lukon A-nuoriin. Lotvonen pelasi Suomen juniorimaajoukkueissa U18 EM-kisoissa 1994 ja nuorten MM-kisoissa 1996. Lotvonen nousi Lukon SM-liigajoukkueeseen kaudella 1996–1997, jolloin joukkue saavutti pronssia. Seuraavalla kaudella Lukko oli kolmanneksi huonoin joukkue runkosarjassa, ja Lotvonen oli kauden lopussa lainalla I-divisioonan Jää-Kotkissa. Seuraavat neljä kautta hän jatkoi Lukossa.


title: Kimmo Lotvonen

text: Huhtikuussa 2001 tuli tieto, että Lotvonen palaisi kasvattajaseuraansa Kärppiin kahden vuoden sopimuksella. Kausi 2002–2003 päättyi hopeaan, Kärppien hävittyä finaaleissa Tapparalle. Seuraavalla kaudella Lotvonen pääsi juhlimaan Suomen mestaruutta, Kärppien voitettua finaaleissa TPS:n.


title: Kimmo Lotvonen

text: Hän allekirjoitti vielä kerran vuoden mittaisen sopimuksen Kärppien kanssa. Finaaliputki sai jatkoa kaudella 2004–2005, joka jäi viimeiseksi Kärpissä ja päättyi toiseen peräkkäiseen mestaruuteen. Lotvosen urasta Kärpistä muistetaan hänen useat loukkaantumiset.


title: Kimmo Lotvonen

text: Kaudeksi 2005–2006 Lotvonen siirtyi Elitserien-joukkue Leksands IF:ään. Kautta varjostivat kuitenkin useat loukkaantumiset. Hänellä epäiltiin olevan muun muassa sydänlihaksen tulehdus. Hän pelasikin kaudella vain 12. ottelua.


title: Kimmo Lotvonen

text: Lotvonen siirtyi Allsvenskaniin pudonneesta Leksandista Timrå IK:n joukkueeseen kaudeksi 2006–2007. Hän jatkoi samassa seurassa vielä kaksi seuraavaa kautta. Kaudella 2008–2009 syntyi pääsarjauran piste-ennätys 3+12=15. Lotvosen kausi päättyi loukkaantumiseen ensimmäisessä pudotuspeliottelussa HV71:n Martin Thörnbergin taklauksen seurauksena.


title: Kimmo Lotvonen

text: Lotvonen palasi kaudeksi 2009–2010 Leksandiin, joka pelasi Allsvenskanissa. Ensimmäisellä kaudella joukkue pelasi Elitserienin karsinnoissa, mutta ei onnistunut nousemaan. Hän pelasi vielä yhden kauden Leksandissa kunnes lopetti uransa.


title: Kimmo Lotvonen

text: Kärppien valmentaja Kari Heikkilä (2003–2004) sanoi Lotvosen olevan Kärppien tärkeimpiä pakkeja, joka on tehnyt paljon "näkymätöntä" työtä. Yli satakiloisen Lotvosen on sanottu olevan vaikea ohitettava. Kokoisekseen ketterällä Lotvosella on sanottu olevan myös erinomainen pelisilmä ja tarkat syötöt.


title: Edin Džeko

text:
Edin Džeko (s. 17. maaliskuuta 1986 Sarajevo, Jugoslavia) on bosniahertsegovinalainen jalkapalloilija. Hän edustaa Serie A:ssa pelaavaa
AS Romaa. Hän on pelipaikaltaan hyökkääjä. Hän on edustanut aiemmin Željezničaria, Ústí nad Labemia, Teplicea, Wolfsburgia ja Manchester Cityä.


title: Edin Džeko

text: Džeko teki ensiesiintymisensä kasvattajaseurassaan Željezničarissa vuonna 2003, jolloin hän pelasi vielä keskikentällä. Vuonna 2005 hän siirtyi lainasopimuksella Ústí nad Labemiin, jossa hän pelasi 15 ottelua tehden niissä kuusi maalia. Myöhemmin samana vuonna hän siirtyi takaisin Tepliceen, jota hän edusti vuoteen 2007 asti. Kaudella 2006–2007 Džeko oli sarjan paras maalintekijä 13 maalillaan. Bosnianlaistaiturin otteet herättivät kiinnostuksen Felix Magathissa, joka valmensi Saksan pääsarjaseura Wolfsburgia. Lopulta Džeko siirtyi Wolfsburgiin 4 miljoonaan euron siirtosummalla.


title: Edin Džeko

text: Džekon ura saksalaisseurassa alkoi lennokkaasti, kun hän onnistui viidesti maalinteossa ja keräsi kolme syöttöpistettä ensimmäisissä 12 ottelussa. Ruotsalaislehti "Sportal" nimittikin Džekon Bundesliigan 2007–2008 alkukauden parhaaksi hyökkääjäksi. Ensimmäisellä kauden päätteeksi Wolfsburg sijoittui Bundesliigassa viidenneksi, saaden karsintapaikan seuraavan kauden 2008–2009 UEFA Cupiin. Henkilökohtaiset tilastot ensimmäisen kauden osalta näyttivät Džekon osalta kahdeksaa maalia ja viittä syöttöpistettä 28 ottelussa, joista 17 hän oli avauskokoonpanossa.


title: Edin Džeko

text: Seuraavaksi kaudeksi 2008–2009 Wolfsburgiin saapui Džekon maajoukkuetoveri Zvjezdan Misimović. Yhteispeli miesten välillä löytyi melko nopeasti, vaikka alkukausi sujuikin hieman hiljaisemmissa merkeissä. Kauden toisella puoliskolla joukkue löysikin hyvän vireen, joka päättyi kauden lopussa Wolfsburgin historian ensimmäiseen pääsarjamestaruuteen. Toukokuussa 2009 Džeko teki hattutempun Hoffenheimia vastaan ja vain kaksi viikkoa myöhemmin toisen hattutempun Hannoveria vastaan, siivittäen näillä Wolfsburgin vahvasti kiinni kauden pääsarjamestaruuteen. Hänen maalimääränsä kaudelta oli lopulta 26 maalia, mikä oikeutti maalipörssin toiseen sijaan. Maalikuninkuuden voitti Džekon vierellä pelannut Grafite 28 maalillaan. Yhdessä Grafiten kanssa he muodostivat Bundesliigan historian parhaan hyökkäysparin yhteismaalimäärällä 54. Saksan Cupissa hän pelasi kaksi ottelua ja teki niissä kuusi maalia, UEFA Cupissa hän onnistui neljästi kahdeksassa ottelussa. Näiden hyvien esitysten perusteella hänet valittiin Bundesliigan kauden pelaajaksi. Italialaisjätti Milanin kiinnostuksesta huolimatta Džeko päätti jäädä Wolfsburgiin ja hänen sopimustaan pidennettiin vuoteen 2013 asti.


title: Edin Džeko

text: Hän teki ensimmäisen maalinsa Mestarien liigassa 30. syyskuuta 2009 Manchester Unitedia vastaan. Ottelu päättyi kuitenkin saksalaisten tappioon luvuin 2–1. Kauden 2009–2010 päätteeksi hän oli 22 maalillaan Bundesliigan paras maalintekijä.


title: Edin Džeko

text: 28. elokuuta 2010 Džekosta tuli Wolfsburgin pääsarjahistorian paras maalintekijä yhteensä 59 osumallaan 96 ottelussa. Aikaisemmin ennätystä piti halussaan argentiinalainen Diego Klimowicz 57 maalilla 149 ottelussa. Kaikkiaan Džeko teki Wolfsburgissa 66 maalia 111 bundesliigaottelussa


title: Edin Džeko

text: 4. tammikuuta 2011 lehtitietojen mukaan Wolfsburg ja Manchester City olisivat päässeet sopimukseen Džekon siirtymisestä englantilaisseuraan. Seuraavana päivänä seura vahvisti hänen läpäisseen lääkärintarkastuksen ja lopulta 7. tammikuuta 2011 siirto vahvistettiin virallisesti. Džekosta maksettiin 32,5 miljoonan euron siirtokorvaus ja hän allekirjoitti joukkueen kanssa 4½-vuotisen sopimuksen. Hän teki ensiesiintymisensä joukkueessa 15. tammikuuta 2011 ottelussa Wolverhamptonia vastaan. Ensimmäisen maalinsa mancesterilaisseurassa Džeko teki Notts Countya vastaan käydyssä FA Cupin neljännen kierroksen ottelussa, joka päättyi 1–1-lukemiin. Seuraavan kerran Džeko onnistui maalinteossa otteluparin toisessa osassa, kun City latoi tauluun luvut 5–0. Muutamaa päivää myöhemmin bosnialainen onnistui maalinteossa kahdesti Eurooppa-liigan ottelussa Aris Thessalonikia vastaan. Uran ensimmäinen valioliigamaali syntyi vieraskentällä Blackburnia vastaan, kun hän iski melkein heti vaihdosta kentälle tultuaan ottelun ainoan maalin. Džeko onnistui maalinteossa myös Valioliigakauden päätösottelussa, kun hän viimeisteli Cityn jälkimmäisen osuman 0–2-voitossa Boltonista. Hän ei päässyt kentälle Cityn voittaessa FA cupin loppuottelussa Stoken.


title: Edin Džeko

text: Kauden 2011–2012 Džeko aloitti vahvasti ja teki Community Shieldissa Cityn toisen osuman Manchester Unitedin verkkoon. Valioliigakauden avauksessa Džeko teki avausmaalin sarjanousija Swanseaa vastaan, kun City otti 4–0-voiton. Seuraavassa pelissä Džeko laukoi Citylle voittomaalin, kun joukkue kaatoi Boltonin vieraskentällä 2–3. Hurja maaliputki sai jatkoa, kun bosnialainen kuritti Tottenhamia neljällä osumallaan 28. elokuuta. Džeko oli Cityn seurahistorian ensimmäinen pelaaja, joka on tehnyt Valioliigassa neljä maalia yhdessä ottelussa. Džeko palkittiin elokuun parhaana pelaajana Valioliigassa.


title: Edin Džeko

text: Seuraavan kerran Džeko onnistui maalinteossa 23. lokakuuta, kun hän teki Cityn 1–4- ja 1–6-maalit Unitedin verkkoon 1–6-voitossa. Džeko teki maalin myös kahdessa seuraavassa Valioliigaottelussa ja onnistui liigacup-ottelussa Wolverhamptonia vastaan kahdesti. Tämän jälkeen Džeko alkoi kärsiä tehottomuudesta ja seuraava maali syntyi vasta 16. tammikuuta, kun hän iski ottelun ainoan maalin Wigania vastaan. Kevään aikana Džeko onnistui maalinteossa harvakseltaan, eikä hän enää nauttinut manageri Roberto Mancinin suosiota loppukaudesta. Kauden viimeisessä ottelussa Džeko oli kuitenkin ratkaisevassa roolissa Cityn jahdatessa mestaruutta, kun hän puski Citylle elintärkeän tasoitusmaalin ottelun lisäajalla ja nosti Cityn maalin päähän mestaruudesta. Valioliigamestaruuden lisäksi hän voitti 2012 myös Community Shieldin.


title: Edin Džeko

text: Džeko teki kaudella 2012–2013 jälleen 14 valioliigamaalia, yhtä monta kuin edelliselläkin. Kaudella 2013–2014 City voitti valioliigan ja liigacupin mestaruudet, ja Džeko teki 16 valioliigamaalia. Seuraavalla kaudella hän teki vain neljä valioliigamaalia pelaamissaan 22 ottelussa.


title: Edin Džeko

text: Džeko siirtyi kesällä 2015 vuoden lainasopimuksella AS Romaan. Hän teki Serie A:ssa kahdeksan maalia pelaamissaan 31 ottelussa . Hän siirtyi vakinaisesti AS Romaan 11 miljoonan euron siirtosummalla kesällä 2016.


title: Edin Džeko

text: Džeko teki ensiesiintymisensä Bosnia ja Hertsegovinan maajoukkueessa 2. kesäkuuta 2008 Turkkia vastaan. Hän onnistui myös maalinteossa debyyttiottelussaan, kun hän pääsi laukomaan aivan rangaistusalueen rajalta ensimmäisen puoliajan lisäajalla. Vuoden 2010 MM-karsinnoissa hän teki yhdeksän maalia ja oli näin karsintojen toiseksi paras maalintekijä yhdessä englantilaisen Wayne Rooneyn kanssa. MM-kilpailujen 2014 karsinnoissa hän teki kymmenen maalia, yhden vähemmän kuin kolme kärkimiestä. Brasilian MM-kilpailuissa hän pelasi kaikissa kolmessa Bosnia ja Hertsegovinan ottelussa, ja teki maalin ottelussa Irania vastaan


title: Valkotöyhtötamariini

text: Valkotöyhtötamariini ("Saguinus oedipus"), myös pinché, on eteläamerikkalainen äärimmäisen uhanalainen kädellinen. Ne elävät Kolumbian sademetsissä 2–12 yksilön ryhminä. Yleensä vain yksi pariskunta ryhmässä lisääntyy. Muut ryhmän jäsenet ovat niiden jälkeläisiä. Valkotöyhtötamariineja on aiemmin kerätty lemmikeiksi ja niitä on myös käytetty laajalti eläinkokeissa. Ne lisääntyvät helposti myös tarhaoloissa, joten niiden maailmanlaajuisen suojeluohjelman kanta on elinvoimainen ja lähes tuhannen yksilön suuruinen. Nisäkäsnimistötoimikunta on ehdottanut lajin uudeksi nimeksi töyhtötamariini.


title: Valkotöyhtötamariini

text: Valkotöyhtötamariini kuuluu EEP-ohjelman lajeihin. EPP (European Endagered species Program) tarkoittaa eurooppalaisten eläintarhojen suojeluohjelmaa, jossa lajista pidetään kantakirjaa ja sen lisääntymistä säädellään koordinaattorin antamien ohjeiden mukaan.


title: Regionalliga Nord

text: Regionalliga Nord on neljänneksi korkein jalkapallon sarjataso Saksassa. Ennen 3. Ligan perustamista se oli kolmanneksi korkein. Liigan järjestää Saksan jalkapalloliitto.


title: Regionalliga Nord

text: Regionalliga Nord perustettiin vuonna 1994 yhdessä Regionalliga Nordostin ja Regionalliga West/Südwestin kanssa. Tarkoitus oli luoda Pohjois-Saksaan uusi alueellinen sarja, jonka voittaja nousisi 2. Bundesliigaan. 3. Ligan perustamisen jälkeen vuonna 2008 sarja putosi neljänneksi korkeimmaksi.


title: Regionalliga Nord

text: Nykyisin sarjanousu onnistuu seuraavista sarjoista:


title: Valkopääsaki

text: Valkopääsaki ("Pithecia pithecia") on eteläamerikkalainen kädellinen. Sakit elävät lähes koko elämänsä puissa. Ne syövät marjoja, hedelmiä, hunajaa, lehtiä, kukkia ja pieniä nisäkkäitä, kuten hiiriä, lintuja ja lepakoita. Niitä ne pyydystävät taitavasti erittän pitkillä sormillaan.


title: Valkopääsaki

text: Valkopääsaki kuuluu EEP-ohjelman lajeihin.


title: Eduardo Serra

text: Eduardo Serra (s. 2. lokakuuta 1943 Lissabon, Portugali) on portugalilainen elokuvaaja. Hän on ollut kahdesti ehdolla parhaan kuvauksen Oscar-palkinnon saajaksi, elokuvista "Tyttö ja helmikorvakoru" ja "Kyyhkyn siivet".


title: Eduardo Serra

text: Serra kuvasi myös "Harry Potter ja kuoleman varjelukset" -elokuvan molemmat osat.


title: Dinot New Yorkissa

text: Dinot New Yorkissa () on vuonna 1993 valmistunut animaatioelokuva. Elokuva perustuu Hudson Talbottin lastenkirjaan.


title: Dinot New Yorkissa

text: Linnunpoikanen nimeltä Pallero karkaa kotoaan kyllästyttyään veljiensä käytökseen ja tapaa älykkään "Tyrannosauruksen" nimeltä Rex, joka pelaa golfia ja joka alkaa kertoa Pallerolle elämäntarinaansa.


title: Dinot New Yorkissa

text: Liitukaudella Rex oli vielä alkukantainen peto, joka jahtasi pienempiä dinosauruksia, kunnes Maahan saapui avaruusalus. Pieni avaruusolento nimeltä Hyrri houkuttelee Rex alukseen ja syöttää tälle "aivoviljaa", aamiaismuroja, joiden vaikutuksesta Rex muuttuu älykkääksi. Tämän jälkeen Rexille annetaan hänen nimensä ja hän tapaa kolme muuta aivoviljaa syönyttä dinosaurusta: "Triceratopsin" nimeltä Woog, "Pteranodonin" nimeltä Elsa ja "Parasaurolophusin" nimeltä Dweeb. Nelikko tapaa myöhemmin kapteeni Kirkassilmän, Hyrrin isännän ja aivoviljan keksijän. Toivomusradion kautta hän näyttää kuinka nykyhetken lapset toivovat voivansa nähdä oikeita dinosauruksia ja oli toiveen täyttämiseksi antanut Rexille ja muille aivoviljaa ennen kuin veisi nämä nykyhetkeen. Hän neuvoo dinosauruksia etsimään tohtori Julia Lemmetyisen, joka työskentelee luonnontieteellisessä museossa, mutta pysymään kaukana hulluksi tulleesta kaksoisveljestään, professori Kierosilmästä.


title: Dinot New Yorkissa

text: Kirkassilmä pudottaa dinosaurukset nykyhetken Hudson-jokeen, jossa he tapaavat Louien, kotoaan karanneen pojan, joka aikoo liittyä sirkukseen. Louie lupaa opastaa dinosaurukset museoon ja he tapaavat matkan aikana Cecilian, tytön, jonka vanhemmat ovat usein poissa kotoa. Louie taivuttelee Cecilian karkaamaan myös kotoa ja auttamaan dinosauruksia pääsemään museoon.


title: Dinot New Yorkissa

text: Jotta ihmiset eivät joutuisi paniikkiin, Louie, Cecilia ja dinosaurukset soluttautuvat kiitospäivän paraatiin. Paraatin katsojissa on useita lapsia, jotka toivovat dinosaurusten olevan oikeita, jolloin Rex alkaa laulaa laulua "Roll Back the Rock (To the Dawn of Time)". Puhkaistessaan vahingossa "Apatosaurus"-ilmapallon, hän tulee vahingossa paljastaneeksi ihmisille olevansa oikea dinosaurus. Ihmiset jouksevat panikoituneina pois ja poliisit alkavat ajaa dinosauruksia takaa. Sillä välin Louie ja Cecilia selvittävät tiensä keskuspuistoon, jossa he tapaavat Kierosilmän, joka johtaa "karmaisevalla kiertueella" olevaa sirkusta. Tietämättöminä Kierosilmän todellisesta luonteesta, he allekirjoittavat sopimuksen, mutta dinosaurusten saapuessaa paikalle, Kierosilmä paljastaa käyttävänsä sirkustaan pelotellakseen muita ihmisiä. Kauhuradionsa avulla hän paljastaa lasten pelkäävän eniten hirviöitä ja yrittää suostutella dinosaurukset ottamaan "aivohiljaa", pillereitä, jotka kumoavat aivoviljan vaikutuksen. Kun Kierosilmä muuttaa puolikkailla pillereillä Louien ja Cecilian väliaikaisesti simpansseiksi, dinosaurukset suostuvat vastahakoisesti liittymään sirkukseen, jota Kierosilmä vapauttaisi lapset.


title: Dinot New Yorkissa

text: Seuraavan aamuna Louie ja Cecilia tapaavat omasta teatteriseurueestaan eksyneen ja Kierosilmän sirkukseen liittyneen pellen. Pelle paljastaa lapsille mitä dinosauruksille oli tapahtunut, jolloin Louie suostuttelee hänet auttamaan soluttautumaan seuraavan illan näytökseen. Näytöksen aikana Kierosilmä hypnotisoi alkukantaiseksi palautuneen Rexin saadakseen tämän tottelemaan. Mutta sitten korpit aktivoivat vahingossa ongelmia teltan valaistukseen, jolloin Rex vapautuu hypnoosista ja yrittää hyökätä Kierosilmän kimppuun. Louie menee väliin ja yrittää suosutella Rexin säästämään Kierosilmän hengen. Tällöin aivohilja menettää vaikutuksensa ja dinosaurukset muuttuvat taas älykkäiksi ja kilteiksi. Silloin kapteeni Kirkassilmä saapuu paikalle ja vie lapset sekä dinosaurukset mukanaan pois. Pelle eroaa Kierosilmän palveluksesta ja Kierosilmän itse joutuu omien korppiensa hyökkäämäksi.


title: Dinot New Yorkissa

text: Kirkassilmä vie dinosaurukset museoon, jossa he tulevat viettämään lopun elämänsä. Louiesta ja Cecialista tulee parhaat ystävät ja he tekevät sovinnon vanhempiensa kanssa. Nykyhetkessä Rex palauttaa Palleron perhensä luokse ennen kuin palaa museoon.


title: John McClane

text: John McClane on kuvitteellinen hahmo "Die Hard" -toimintaelokuvasarjassa. Hahmoa näyttelee Bruce Willis.


title: John McClane

text: Älykäs ja taitava aseenkäsittelijä McClane on yksi kaikkien aikojen tunnetuimpia elokuvasankareita. McClane on esiintynyt elokuvissa "Die Hard – vain kuolleen ruumiini yli" (1988), "Die Hard 2 – vain kuolleen ruumiini yli" (1990), "Die Hard 3 - koston enkeli" (1995) ja "Die Hard 4.0" (2007) ja "A Good Day to Die Hard" (2013).


title: John McClane

text: John McClane on syntynyt vuonna 1955. Hänellä on ex-vaimonsa Holly Genneron kanssa kaksi yhteistä lasta: poika John ”Jack” McClane Jr. ja tytär Lucy McClane. McClanen isä on Marc Coleman ja hänen serkkunsa on Kevin D’Arcy.


title: John McClane

text: John McClane on taitava aseenkäsittelijä ja saanut kunniamainintoja poliisiasemalla. McClanen Virkamerkki ja virka ovat olleet hyllytettynä kaksi vuotta, nykyään ne ovat kuitenkin palautettu. McClanen lempinimiä on ”Cowboy” ja ”Roy”.


title: John McClane

text: John McClane poltti nuorempana tupakkaa ja käytti paljon alkoholia. Elokuvassa "Die Hard 3 - Koston Enkeli" hän viettää krapulapäivää New Yorkissa juosten roistojen perässä.


title: Marcus Aureliuksen ratsastajapatsas

text: Marcus Aureliuksen ratsastajapatsas on keisari Marcus Aureliuksen antiikkinen muistomerkki Roomassa. Patsas sijaitsee Campidogliolla keskellä Michelangelon suunnittelemaa renessanssiaukiota Palazzo Senatorion edessä.


title: Marcus Aureliuksen ratsastajapatsas

text: Patsaan tekijä ja tarkka tekoaika ovat tuntemattomia, eikä muistomerkin alkuperäistä sijaintipaikkaa tiedetä. Luultavasti se pystytettiin aikoinaan jollekin keisariforumille, mahdollisesti Forum Romanumille tai Marcus Aureliuksen muistopylvään lähettyville noin vuonna 170.


title: Marcus Aureliuksen ratsastajapatsas

text: Ennen siirtoa nykyiselle paikalleen 1500-luvulla patsas oli ollut ainakin jo 900-luvulla San Giovanni in Lateranon edustalla. Konstantinus Suuri, joka rakennutti Lateraanikirkon, saattoi ottaa filosofikeisarin patsaan omiin nimiinsä, sillä hänen kaudellaan kierrätettiin muitakin monumentteja.


title: Marcus Aureliuksen ratsastajapatsas

text: Veistos on ainoa laatuaan, sillä yhdenkään muun kaupungin kymmenistä ratsastajapatsaista ei tiedetä säilyneen. Marcus Aureliuksen ratsastajapatsas säästyi sulatukselta luultavasti sen vuoksi, että sitä pidettiin ensimmäisen kristityn keisarin muotokuvana.


title: Marcus Aureliuksen ratsastajapatsas

text: 1980-luvun alussa patsas siirrettiin konservointia varten sisätiloihin, ja sen tilalle aukiolle pystytettiin patsaan toisinto. Restauroinnissa kävi ilmi, että patsas oli alun perin ollut osa suurempaa kokonaisuutta. Vertailemalla keisarin päätä muihin hänestä säilyneisiin muotokuviin voitiin muistomerkki todennäköisesti ajoittaa vuosiin 160–176, mutta myöhempi kertaustyyli on mahdollista. Keisarin ratsun koholle nostetun etujalan alla oli ollut jokin toinen hahmo, kuten voitettu vihollinen, jonka tarkoituksena oli vahvistaa rakennetta. Joskus keskiajalla tuki oli poistettu, mikä heikensi patsaan lujuutta ja aiheutti sille vahinkoa. Paavi Paavali II:n ja Sixtus IV:n aikana patsasta korjattiin ja se kullattiin.


title: Vitali Anikejenko

text: Vitali Anikejenko (, 2. tammikuuta 1987 Jaroslavl, Neuvostoliitto – 7. syyskuuta 2011 Jaroslavl, Venäjä) oli venäläinen jääkiekkoilija. Hän pelasi KHL-joukkue HK Lokomotiv Jaroslavlissa.


title: Vitali Anikejenko

text: Anikejenko edusti kasvattajaseuraansa Lokomotiv Jaroslavlia koko uransa ajan. Ensimmäisen pääsarjaottelunsa hän pelasi kaudella 2005–2006. Hän sai hopeaa Lokomotivissä vuonna 2008. Hänellä on lisäksi hopeaa nuorten jääkiekon maailmanmestaruuskilpailuista vuodelta 2007.


title: Vitali Anikejenko

text: Anikejenko menehtyi 7. syyskuuta 2011 lentoturmassa joukkueen ollessa matkalla kohti Minskiä.


title: Evankeliumijuhla

text: Evankeliumijuhla on Suomen Luterilaisen Evankeliumiyhdistyksen (Sley) järjestämä vuosittainen valtakunnallinen kesäjuhla, joka on juhannusta seuraavana viikonloppuna. Koska myös Sleyn paikallisosastot järjestävät omia pienempiä evankeliumijuhliaan, pääjuhlaan voidaan viitata myös nimellä valtakunnallinen Evankeliumijuhla.


title: Evankeliumijuhla

text: Vuoden 2014 Evankeliumijuhla järjestettiin Lahdessa 27.–29. kesäkuuta teemalla "Voittajan puolella". Vuoden 2015 juhla järjestetään Sastamalassa 26.–28. kesäkuuta 2015 teemalla "Nimi taivaan kirjassa".


title: Evankeliumijuhla

text: Paikkakunnat, joilla valtakunnallinen Evankeliumijuhla on järjestetty.Vuoden 2014 juhla järjestettiin 27.–29. kesäkuuta 2014 Lahden Urheilu- ja messukeskuksessa. Juhla-areenalla kuultiin raamattuopetuksia ja puheita. Ehtoollisjumalanpalvelusta vietettiin Evankeliumijuhlan jokaisena päivänä. Lauantain varhaisillassa muun muassa The Roadin johdolla toteutettu Riemumessu täytti 20 vuotta. Lähetystyön osalta Japanista mukana oli luterilaisen kirkon pääsihteeri Michio Shirakawa, Keniasta pastori Zedekiah Nyokwoyo ja Venäjältä Inkerin kirkon piispa Aarre Kuukauppi.


title: Evankeliumijuhla

text: Konserteissa esiintyivät muun muassa LSP Gospel Big Band, Hanna Ekola ja Virpi Salo, Elävät Kivet -kuoro sekä oopperalaulaja Hannu Niemelä ja urkuri Pauli Pietiläinen.


title: Evankeliumijuhla

text: Juhlassa oli lisäksi lasten, varhaisnuorten ja nuorten ohjelmaa.


title: Echinometra mathaei

text: Echinometra mathaei on tummasävyinen merisiili, jota pidetään joskus meriakvaariossa.


title: Echinometra mathaei

text: "E. mathaei" voi kasvattaa kymmensenttisen keskiosan. Piikkien pituus on yleensä alle puolet keskiosan halkaisijasta. Keskiosan väri vaihtelee, mutta on yleensä ruskeansävyinen. Piikit ovat vaaleammat kuin keskiosa, ja niiden tyvessä on tavallisesti lähes valkoinen rengas.


title: Echinometra mathaei

text: "E. mathaei" on kotoisin indopasifiselta merialueelta. Sitä on tavattu Intian valtameren länsiosilta Havaijille ja etelässä Cookinsaarille asti. Sopivilla alueilla koralliriutoilla on tuhansittain tämän lajin merisiilejä. Ne pysyttelevät yleensä matalassa vedessä.


title: Echinometra mathaei

text: "E. mathaei" viettää päivänsä kivenkolossa tai hiekkaisella pohjalla korallien alla. Yön aikana se liikuskelee kotikolonsa lähistöllä ja syö levää. Se kaivaa pieniä kuoppia ja kanavia koralliriutan kalkkikivirunkoon.


title: Echinometra mathaei

text: Se saattaa elää symbioosissa pienten rapujen, esimerkiksi "Athanas areteformi" kanssa.


title: Echinometra mathaei

text: "E. mathaei" syö levää, myös punaista kalkkilevää.


title: Fabian Brunnström

text: Fabian Brunnström (s. 6. helmikuuta 1985 Helsingborg, Ruotsi) on ruotsalainen jääkiekkoilija, jonka pelipaikka on oikea laitahyökkääjä. Hän siirtyi kesken kauden 2013–2014 SHL:n Leksands IF:ään.


title: Fabian Brunnström

text: Brunnström pelasi kaudella 2007–2008 Elitserien-joukkue Färjestads BK:ssa. Kaudet 2005–2006 ja 2006–2007 hän pelasi Ruotsin 1. divisioonassa ja käväisi myös HockeyAllsvenskanin Rögle BK:ssa. Kaudella 2006–2007 hän voitti Ruotsin 1. divisioonan piste- ja maalipörssin ja oli nostamassa Borås HC:n HockeyAllsvenskaniin.


title: Fabian Brunnström

text: Brunnströmiä ei varattu NHL:n varaustilaisuudessa, mutta hän siirtyi toukokuussa 2008 Dallas Starsiin vapaana pelaajana. Brunnström on NHL:n historian ensimmäinen eurooppalainen pelaaja, joka on tehnyt kypärätempun ensimmäisessä NHL-ottelussaan. Hän teki kypärätempun 15. lokakuuta 2008. Samaan ovat pystyneet vain Montreal Canadiensin Alex Smart 14. tammikuuta 1943 ja Quebec Nordiquesin Réal Cloutier 10. lokakuuta 1979. Brunnström ratkaisi debyytissään 6–4-voiton Nashville Predatorsia vastaan. Brunnström teki lopulta ensimmäisellä kaudellaan 29 pistettä 55 ottelussa. Tämän jälkeen hän ei onnistunut Starsissa enää yhtä hyvin, ja kaudella 2010–2011 hänet kaupattiin Toronto Maple Leafsiin vaihdossa Mih’ail Stefanovitšiin. Brunnström oli pelannut kauden aikana 37 ottelua AHL:n Iowa Starsissa mutta ei yhtään Dallasissa. Loppukauden hän edusti Maple Leafsin farmijoukkuetta Toronto Marliesia.


title: Fabian Brunnström

text: Kaudeksi 2011–2012 Brunnström siirtyi Detroit Red Wingsiin koeajan kautta. Red Wingsissä hän pääsi pelaamaan vain viisi ottelua, ja pääosa kaudesta meni farmijoukkue Grand Rapids Griffinsissä. Seuraavaksi kaudeksi Brunnström palasi Ruotsiin, kun hän teki kolmivuotisen sopimuksen Frölunda HC:n kanssa. Hän pelasi Frölundassa yhden täyden kauden ja osan toista. Lokakuussa 2013 seura ja Brunnström purkivat sopimuksensa ja hän siirtyi kaksivuotisella sopimuksella Leksands IF:ään.


title: Newbold College

text: Newbold College of Higher Education on seitsemännen päivän adventistien yliopisto Isossa-Britanniassa. Vuonna 1901 perustetun oppilaitoksen alkuperäinen tavoite on valmistaa opiskelijoita adventistipastoreina toimimista varten, ja teologinen tiedekunta on yhä yliopiston suurin. Yliopisto tarjoaa opetusta kristilliseltä arvopohjalta myös muun muassa liiketaloudessa ja englannin kielessä. Opiskelijat edustavat useita kymmeniä kansallisuuksia.


title: Newbold College

text: Newbold College sijaitsee Binfieldissä, Berkshiren kreivikunnassa.


title: Harrison Ford (1884–1957)

text: Harrison Ford (16. maaliskuuta 1884 – 2. joulukuuta 1957) oli Broadway-teatterin näyttelijä mykkäelokuvien aikana.


title: Harrison Ford (1884–1957)

text: Ford syntyi Kansasissa, Missourissa ja hän aloitti näyttelemisen Broadwayllä debyytissään vuodelta 1904.


title: Harrison Ford (1884–1957)

text: Fordia ei pidä sekoittaa toiseen samannimiseen näyttelijään. Heillä molemmilla on omat tähtensä Hollywood Walk of Famellä samalla nimellä, mutta ne voidaan erottaa toisistaan sijaintinsa avulla.


title: Matt Niskanen

text: Matthew Norman ”Matt” Niskanen (s. 6. joulukuuta 1986 Virginia, Minnesota, Yhdysvallat) on amerikansuomalainen jääkiekkopuolustaja ja Stanley Cup voittaja, joka pelaa NHL-joukkue Washington Capitalsissa. Niskasen sukujuuret ovat Suomesta ja hänen isoisovanhempansa olivat suomalaisia. Hän ei kuitenkaan itse puhu suomea.


title: Matt Niskanen

text: Dallas Stars varasi Niskasen ensimmäisellä kierroksella vuonna . Hän oli koko varaustilaisuuden 28. varaus. Niskanen pelasi kaudet 2005–2006 ja 2006–2007 WCHA:n yliopistosarjassa, Minnesota-Duluthin joukkueessa. Hän pääsi toisena kautenaan kevään ajaksi AHL:n Iowa Starsiin, Dallas Starsin farmijoukkueeseen ja kauden 2007–2008 hän pelasi kokonaan Dallasin NHL-joukkueessa. Tulokaskaudellaan hän teki 78 ottelussaan tehopisteet 7+19.


title: Matt Niskanen

text: Toisella kaudellaan Niskanen rikkoi tulokaskautensa piste-ennätyksen, kun hänelle merkittiin 35 pistettä. Tämän jälkeen Niskanen ei ole onnistunut pitämään samaa tasoa, ja kaudella 2010–2011 hän oli tehnyt vain kuusi pistettä 45 ottelussa, kun hänet kaupattiin Pittsburgh Penguinsiin. Samassa kaupassa Penguinsiin siirtyi James Neal ja Starsiin Alex Goligoski. Kaudella 2013–2014 Niskanen teki oman piste-ennätyksensä ja hänen plusmiinus-tilasto oli joukkueen paras. Osittain hyvää kautta edesauttoi kasvanut vastuu kärkipakkien Letangin ja Martinin loukkaantumisten vuoksi. Heinäkuussa 2014 Washington Capitals teki Niskasen kanssa jättisopimuksen. Puolustajan sopimus on seitsemänvuotinen ja yhteisarvoltaan 40,25 miljoonaa Yhdysvaltain dollaria. Sopimuksessa on myös pykälä, joka estää Niskasen myymisen ilman hänen suostumustaan.


title: Matt Niskanen

text: Niskanen edusti Yhdysvaltoja jääkiekon alle 20-vuotiaiden MM-kisoissa vuonna 2006. Hänen joukkueensa tuli neljänneksi hävitessään Suomelle pronssiottelussa. Niskanen pelasi myös Sveitsissä pelatuissa miesten MM-kilpailuissa vuonna 2009.


title: Keisarinharju

text: Keisarinharju on Kangasalla, Roineen ja Längelmäveden välissä, Kaivannon kanavan pohjoispuolella sijaitseva harju. Se on osa samaa pitkää harjuketjua, johon kuuluvat myös lännessä sijaitsevat Kuohunharju, Kirkkoharju, Tampereen Pyynikinharju. Kaivannon kanavan eteläpuolella harju jatkuu Vehoniemen harjuna.


title: Keisarinharju

text: Harjua pitkin on kulkenut vanha, Tampereelle johtanut tie. Nykyinen valtatie 12 Tampereelta Lahteen sitä vastoin kulkee sen ohi, ja harjun laella kulkee vain kävelyteitä.


title: Keisarinharju

text: Keisarinharjun nimi johtuu siitä, että keisari Aleksanteri I kävi paikalla . Aikaisemmin paikan nimi oli Syrjänkorkee. Siellä kävi myös Kustaa III vuonna 1775 matkallaan Tampereelle, ja hän ihastui paikalta avautuneisiin näköaloihin.


title: Keisarinharju

text: Vuonna 2004 Keisarinharju valittiin Yle Tampereen ja Pirkanmaan liiton järjestämässä äänestyksessä Pirkanmaan kauneimmaksi näköalapaikaksi.


title: Keisarinharju

text: Keisarinharjulle rakennettiin vuonna 1819 Suomen ensimmäinen näkötorni. Se oli kauan ollut yksi Kangasalan neljästä näkötornista. Näkötorni on yritetty polttaa monta kertaa, kahdesti se on jo uusittukin, ja vuoden 2006 lopulla eräs nuori mies poltti sen jälleen. Vuotta myöhemmin sama mies poltti myös Haralanharjun näkötornin. Vuonna 2010 samalle paikalle rakennettiin aiempaa puutornia matalampi, "Keisarin portaiksi" nimetty näköalatasanne .


title: Palazzo Senatorio

text: Palazzo Senatorio ('senaattoripalatsi') on Rooman kaupungintalo. Se sijaitsee Campidogliolla Forum Romanumin vastaisella rinteellä. Palatsi rakennettiin 1300-luvulla Rooman entisen valtionarkiston, Tabulariumin, perustuksille. Michelangelo suunnitteli palatsin edustan aukion Piazza del Campidoglion uudelleen 1500-luvulla ja rakensi palatsin eteen kaksoisportaikon, jonka suihkulähdettä koristavat Minervan, Tiberin ja Niilin jokijumalien patsaat. Julkisivu on Giacomo della Portan ja Girolamo Rainaldin käsialaa. Kellotorni rakennettiin 1578–1582 Martino Longhi vanhemman suunnitelman mukaan.


title: State of Confusion

text:
State of Confusion on The Kinksin alkukesästä 1983 julkaistu studioalbumi.
Albumille sisältyy kappale ”Come Dancing”, josta muodostui yhtyeen suurin hitti Yhdysvalloissa (sijoitus Billboard-listalla 6.).A-puoli
B-puoli


title: Walt Lloyd

text: Walter ”Walt” Andrew Lloyd on kuvitteellinen hahmo televisiosarjassa "Lost". Häntä näyttelee Malcolm David Kelley.


title: Walt Lloyd

text: Walt Lloyd on Michael Dawsonin kymmenenvuotias poika, joka syntyi 24. elokuuta 1994. Hänen äitinsä oli Susan Lloyd, joka erosi hänen isästään Michaelista Waltin ollessa vielä vauva. Susan muutti Waltin kanssa Amsterdamiin. Kaksi viikkoa ennen Waltin kaksivuotissyntymäpäivää Susan kertoi aikovansa mennä naimisiin pomonsa Brian Porterin kanssa, ja että he aikovat muuttaa Roomaan. Michael aloittaa huoltajuuskiistan Waltin omistuksesta, mutta joutuu lopulta luovuttamaan Waltin Susanille pysyvästi.


title: Walt Lloyd

text: Kahdeksan vuotta myöhemmin Susan kuolee Australiassa verenmyrkytykseen. Brian pyytää Michaelia ottamaan Waltin huoltajuuden ja antaa tälle lentolipun Sydneyhin ja takaisin sekä rahaa matkakuluihin. Brian paljastaa, ettei hän halua olla Waltin adoptioisä ja että Walt pelottaa häntä. Kun Michael saapuu Australiaan kohtaamaan Waltin, hän soittaa äidilleen ja pyytä tätä huolehtimaan Waltista. Michaelin äiti kieltäytyy kuitenkin kasvattamasta Waltia. Michael huomaa Waltin seisoneen hänen vieressään puhelun aikana.


title: Walt Lloyd

text: Selviydyttyään lentoturmasta Walt jää eri ihmisten hoivaan Michaelin yrittäessä auttaa selviytyneitä. Waltia alkaa kiehtoa Locken metsästystaipumukset ja hän yrittää hiipiä pois tämän mukaan, mutta tuloksetta. Seuraavana päivänä Walt karkaa Boonen ja Locken kanssa ja esittää luonnonlahjakkuutena veitsenheittoa. Michael huomaa tapauksen raivostuen ja vie Waltin pois kieltäen Boonea ja Lockea näkemästä häntä. Walt karkaa koiransa Vincentin kanssa leiristä ja suuntaa viidakkoon, jossa hän kohtaa jääkarhun. Michael ja Locke pelastavat hänet.


title: Walt Lloyd

text: Michael alkaa rakentaa lauttaa, jonka Walt kuitenkin polttaa. Seuraavana päivänä Walt tunnustaa Michaelille tekonsa, koska hän ei halua lähteä saarelta. Lopulta hän päättää kuitenkin lähteä. Ennen lähtöään Walt antaa Vincentin Shannonille hoidettavaksi. Illalla lautalla matkaavat Walt, Michael, Jin ja Sawyer kohtaavat ensimmäistä kertaa Toiset, jotka kidnappaavat Waltin ja räjäyttävät lautan. Walt jää Toisten luo, mutta ilmestyy satunnaisesti Shannonille. Lyhytjaksossa "Huone 23" paljastuu, että Walt aiheuttaa suuremman uhan Toisille kuin he odottivat, hänen tehtyään jotain mikä pelästytti heidät, eivätkä uskalla mennä katsomaan häntä huoneeseen 23. Ben syyttää Waltia hälytysäänistä ja Juliet näyttää Benille maassa olevia kuolleita lintuja.


title: Walt Lloyd

text: Kun Michael yhtenä päivänä vartioi näppäintä, tietokoneen ruudulle ilmestyy viesti. Michael epäilee viestin lähettäjää Waltiksi ja lähtee etsimään tätä aseen kanssa. Michael joutuu Toisten vangiksi ja hänet viedään Toisten valekylään, jossa hän kohtaa Waltin. Walt kertoo Michaelille, että hänestä otettiin verinäytteitä ja hänellä tehtiin kokeita. Walt viedään pois, mutta hän ehtii halata Michaelia. Myöhemmin Michael palaa Jackin, Katen, Sawyerin ja Hurleyn kanssa laiturille, missä Walt odottaa veneessä. Michael ja Walt päästetään pois saarelta Toisten veneessä.


title: Walt Lloyd

text: Lähdettyään saarelta Walt ilmestyy Lockelle ja sanoo tällä olevan tehtävä tekemättä. Kun Walt saa tietää Michaelin ampuneen Ana Lucian ja Libbyn, hän katkaisee välit isäänsä ja muuttaa isoäitinsä luo asumaan. Myöhemmin Walt vierailee Hurleyn luona mielisairaalassa ja kertoo Jeremy Benthamin eli John Locken vierailleen hänen luonaan. Locke ei kuitenkaan pyytänyt Waltia palaamaan saarelle, koska hän ajatteli tämän kärsineen jo tarpeeksi. Walt saa myöhemmin tietää isänsä kuolemasta.


title: Walt Lloyd

text: "The New Man in Charge" -nimisessä epilogissa kerrottaan Waltin joutuneen mielisairaalaan ja käyttävän salanimeä Keith Johnson. Ben vierailee Waltin luona ja tarjoaa tälle töitä kehottaen tätä palaamaan takaisin saarelle. Walt kertoo odottaneensa muiden selviytyneiden paluuta ja muiden pitäneen häntä hulluna kerrottuaan tästä heille. Ben ilmaisee Waltin olevan ”erityinen” ja että hänen on autettava isäänsä pääsemään irti kuiskauksista. Walt suostuu palaamaan saarelle yhdessä Hurleyn ja Benin kanssa.


title: Deep Roy

text: Deep Roy (s. 1957 Nairobi, Kenia) on kenialainen lyhytkasvuinen näyttelijä ja sijaisnäyttelijä. Hänet tunnetaan parhaiten vuoden 2005 "Jali ja suklaatehdas" -elokuvan Umppa-Lumppien näyttelemisestä. Roy on esiintynyt myös esimerkiksi elokuvissa "Apinoiden planeetta" ja "Jedin paluu".


title: Punnus

text: Punnus on punnituksessa käytettävä massaltaan tunnettu kappale, johon punnittavan kappaleen painoa verrataan tasapainovaa'an avulla. Punnus voi tarkoittaa myös kaappi-, heiluri- tai seinäkellon punnusta, jonka potentiaalienergiasta kello saa käyntiin tarvitsemansa energian.


title: Punnus

text: Käytännön punnitsemista varten on punnussarjoja, joista yhdistelemällä saadaan erikokokoisia vertailupainoja. Tasapainovaa'assa keskenään eri kokoisia punnuksia voidaan sijoittaa myös eri vaakakuppeihin ja eri etäisyyksille tasapainoakselista. Punnitusaluetta voidaan laajentaa myös erilaisten vipujen ja välitysten avulla, joiden avulla punnuksen aiheuttamaa vääntömomenttia voidaan säätää.


title: Punnus

text: Punnukset kalibroidaan tai vaa'itaan vertaamalla niiden painoa mittanormaaliin.


title: S/S Normandie

text: S/S Normandie oli ranskalainen matkustaja-alus. Se rakennettiin Saint-Nazairen telakalla ja sen vesillelasku tapahtui vuonna 1932 ja neitsytpurjehdus 29. toukokuuta 1935. Sen uudenaikainen muotoilu ja loistelias sisustus herättivät laajalti huomiota ja valmistuessaan se oli yksi suurimmista ja nopeimmista laivoista. Aluksen omisti Compagnie Generale Transatlantique. Alus ei kuitenkaan ollut kaikesta saamastaan positiivisesta huomiosta huolimatta kaupallinen menestys. Sen toimintaa pidettiin yllä Ranskan hallituksen tukiaisilla.


title: S/S Normandie

text: "S/S Normandien" kotisatama oli Le Havre ja määräsatama New York. Se teki 139 itä–länsi -suuntaista ja 138 länsi–itä -suuntaista Pohjois-Atlantin ylitystä.


title: S/S Normandie

text: Toisen maailmansodan aikaan Yhdysvaltojen viranomaiset takavarikoivat aluksen. Sille annettiin nimi "USS Lafayette". Vuonna 1942 sitä oltiin muuttamassa joukkojenkuljetusalukseksi, kun se syttyi tuleen, kaatui kyljelleen ja upposi New Yorkin satama-altaaseen.


title: S/S Normandie

text: "Iloisella 1920-luvulla" alettiin ennen ensimmäistä maailmansotaa valmistuneita laivoja, kuten "RMS Mauretaniaa" ja "RMS Olympicia", pitää vanhentuneina. Haluttiin rakentaa uusia laivoja, joiden tekniikka olisi ajanmukaista ja sisustus muodikasta.


title: S/S Normandie

text: Suuret siirtolaisvuodet olivat ohi, sillä Yhdysvallat oli tiukentanut maahanmuuttopolitiikkaansa. Varustamot etsivät nyt asiakkaikseen keskiluokkaisia matkustajia. Erityissijalla olivat yhdysvaltalaiset, jotka matkustivat Eurooppaan nauttimaan vapaamielisestä alkoholipolitiikasta. White Star Line, Cunard Line ja Compagnie Generale Transatlantique ryhtyivät suunnittelemaan uusia laivoja.


title: S/S Normandie

text: Compagnie Generale Transatlantique oli rakennuttanut lippulaivakseen jo "Ile de France" -nimisen aluksen. Sen sisustus oli art decoa, mutta sen runkoa pidettiin vanhanaikaisena. Yhtiötä lähestyi venäläinen emigrantti Vladimir Jurkevitš, joka oli suunnitellut aluksia keisarillisen Venäjän laivastolle. Hän oli kokeillut uusia runkoratkaisujaan pienoismalleilla, ja ne olivat toimineet loistavasti. Uusia ratkaisujaan hän tarjosi aluksi Cunard Linelle, joka kuitenkin hylkäsi ne liian radikaaleina.


title: S/S Normandie

text: S/S Normandien rakentaminen aloitettiin tammikuussa 1931 ja laivayhtiö sai siihen valtionapua. Lehdistö ja suuri yleisö seurasivat uuden laivan rakentamista alusta alkaen.


title: S/S Normandie

text: S/S Normandien rakentamisen aikana kilpaileva White Star Line joutui taloudellisiin vaikeuksiin ja sen aloittama laivaprojekti piti keskeyttää.


title: S/S Normandie

text: S/S Normandie suunniteltiin edustamaan Ranskaa maailman merillä ja suurin osa sen osista tuli ranskalaisilta valmistajilta. Kuitenkin sen peräsimen valmisti tšekkoslovakialainen Škoda ja ohjauslaitteisto tuli Edinburghista, Skotlannista.


title: S/S Normandie

text: Alus oli varustettu, siihen aikaan ainutlaatuisella, jäävuorien ilmaisuun tarkoitetulla tutkalaitteella.


title: S/S Normandie

text: Vesillelaskua seurasi lokakuun 29. päivänä 1932 200 000 katselijaa. Sisustaminen ja muu varustelu saatiin valmiiksi alkuvuodesta 1935. Saman vuoden toukokuussa tehtiin lehdistön innolla seuraamat koepurjehdukset. Niissä saavutettiin vaikuttava 32,125 solmun (59,496 km/h) nopeus ja tehtiin hätäpysäytys, joka pysäytti aluksen vain 1700 metrin matkalla.


title: S/S Normandie

text: Toukokuun 29. päivänä vuonna 1935 arviolta 50 000 katsojaa oli kerääntynyt Le Havren satamaan katselemaan S/S Normandien lähtöä neitsymatkalleen. Ranskalaiset toivoivat sen voittavan nopeimmalle matkustaja-alukselle myönnettävän Sinisen nauhan. Normandie lunasti odotukset ja riisti arvostetun palkinnon S/S Rexiltä keskinopeudella 30 solmua (56 km/h). Matka Le Havresta yli Pohjois-Atlantin New Yorkiin kesti neljä vuorokautta, kolme tuntia ja neljätoista minuuttia. S/S Normandie oli ensimmäinen Sinisen nauhan voittanut ranskalainen alus ja piti ennätystä hallussaan vuoteen 1936, jolloin sen rikkoi RMS Queen Mary. S/S Normandie sai sinisen nauhan itselleen jälleen vuonna 1937.


title: S/S Normandie

text: Lyhyen linjalaivauransa aikana S/S Normandie oli aikansa julkisuuden henkilöiden suosiossa. Sillä matkustivat Marlene Dietrich, Walt Disney, Fred Astaire, Ernest Hemingway, Irving Berlin, James Stewart ja Ranskan presidentti Albert Lebrun.


title: S/S Normandie

text: Vuonna 1939 Saksa hyökkäsi Puolaan ja S/S Normandie, joka tuolloin oli odottamassa lähtöä paluumatkalle New Yorkissa, jäi aloilleen ja internoitiin 3. syyskuuta 1939 Se pysyi vielä vuoteen 1941 ranskalaisen päällystön määräysvallassa. Tällöin Yhdysvaltain rannikkovartiosto otti laivan haltuunsa. Lopulta joulukuussa 1941 laiva liitettiin virallisesti Yhdysvaltain laivastoon ja sen nimeksi muutettiin La Fayette, joka myöhemmin epävirallisesti mutta yleisesti kirjoitettiin muodossa Lafayette. Sitä alettiin muuttaa joukkojenkuljetusalukseksi. 9. helmikuuta 1942 aluksella kuitenkin syttyi hitsauskipinän aiheuttama tulipalo. Ensimmäisen luokan ruokasalissa säilytetyt tulenarat materiaalit leimahtivat ja sytyttivät aluksen puuosat tuleen.


title: S/S Normandie

text: Tulipalon ja voimakkaan tuulen vallitessa laiva alkoi kallistua ja sisään virtaava vesi, jota auttoivat vielä alukseen ruiskutetut sammutusvesitonnit, sai laivan kaatumaan kyljelleen 10. helmikuuta kello 2.45. Se makasi New Yorkin satama-altaassa aina vuoteen 1943 asti, jolloin se nostettiin pystyyn.


title: S/S Normandie

text: USS Lafayette (AP-53) ei koskaan ehtinyt toimia joukkojenkuljetusaluksena, ja se poistettiin laivaston luetteloista vuonna 1945. Laivan korjaaminen todettiin liian kalliiksi ja se myytiin romuksi lokakuussa 1946.


title: S/S Normandie

text: S/S Normandien kuuluisa ja aikanaan paljon kehuttu sisustus oli Art Decoa. Aluksen monet maalaukset ja patsaat kuvasivat sen nimikkomaakuntaa, Normandiaa.


title: S/S Normandie

text: Lasten ruokasalia koristivat kuvat Jean de Brunhoffin Babar norsusta. Koristelluin oli ensimmäisen luokan ruokasali, jonne mahtui kerrallaan 700 ruokailijaa 157 pöytään. Aluksen suunnittelun johdosta ruokasaliin ei tullut lainkaan luonnonvaloa. Valaisu järjestettiin salin päihin sijoitetuilla valtavilla kattokruunuilla ja kahdellatoista pitkällä Lalique -lasipylväällä. Laivayhtiö esitti mainonnassaan, että ruokasali oli pidempi kuin kuuluisa Versaillesin peilisali.


title: S/S Normandie

text: Matkustajia houkuteltiin myös grillibaarilla, suurella salongilla, jota käytettiin yökerhona, ulko- ja sisäuima-altailla, kappelilla ja teatterilla joka toimi sekä puhe- että elokuvateatterina. Sanottiin, että aluksen loistavat yleiset tilat sopivat rikkaille ylemmän keskiluokan naisille hyvinä pukujen ja korujen esittelypaikkoina.


title: S/S Normandie

text: Kalleimpiin hytteihin kuului useampi makuuhuone, piano ja oma yksityinen kansi.


title: Vjatšeslav Buravtšikov

text: Vjatšeslav Vladimirovitš Buravtšikov (, s. 22. toukokuuta 1987 Moskova, Venäjän SFNT, Neuvostoliitto) on venäläinen jääkiekkoilija, pelipaikaltaan puolustaja. Buravtšikov pelaa TsSKA Moskovassa.


title: Vjatšeslav Buravtšikov

text: Buravtšikov aloitti uransa aikuisten sarjoissa Krylja Sovetov Moskovassa. Buffalo Sabres varasi hänet kesän NHL:ään, kuudennella varauskierroksella, numerolla 191. Kauden 2005–06 hän pelasi Himik Moskovan alueessa, minkä jälkeen hän siirtyi Ak Bars Kazaniin.


title: Vjatšeslav Buravtšikov

text: Buravtšikov on voittanut kaksi maailmanmestaruushopeaa nuorten MM-kisoissa 2006 ja 2007.


title: Lapuan Virkiä (pesäpallo)

text: Lapuan Virkiä on lapualainen naisten pesäpallojoukkue, joka pelaa naisten superpesistä ja osallistui kaudella 2017 jo 50. kerran naisten pesäpallon pääsarjaan. Joukkue on voittanut pesäpallon naisten Suomen mestaruuden 11 kertaa, vuosina 1978, 1988, 1992, 1993, 2001, 2004, 2011, 2012, 2013, 2014 ja 2015. Lisäksi joukkue on saanut SM-hopeaa seitsemästi. Ensimmäinen mitali tuli vuonna 1973 ja se oli pronssinen. Pronsseja seura on voittanut yhteensä kahdeksan (1973, 1986, 1991, 2002, 2005, 2008, 2010, 2017).


title: Lapuan Virkiä (pesäpallo)

text: Lapuan Virkiän pesäpallonaiset saavuttivat ensimmäisen mestaruutensa vuonna 1978. Seuraavalla kaudella joukkue ei kuitenkaan päässyt enää loppusarjaan joten pelaaminen muodostui vapaammaksi. Kaudella 1980 joukkue palasi loppusarjaan ja sijoittui neljänneksi. Kaudella 1981 Virkiä palasi miitalikantaan ja sai hopeaa. Samana vuonna palkittiin Vuoden etenijänä Anne Herttua. Ulla-Maija Saikkonen sijoittui lyöjätilastossa toiseksi ja edusti Virkiään myös Itä-Länsi-ottelussa. Muita Itä-Länsi-pelaajia kaudella 1981 olivat Leena Kuusisto ja Anneli Turja. Kaudella 1982 pelinjohtaja Paavo Lakaniemi valittiin Itä-Länteen pelinjohtajaksi ja edellisvuoden edustajien lisäksi myös Tarja Pöntinen oli mukana arvo-ottelussa.Etenijäkuningatar:


title: Lapuan Virkiä (pesäpallo)

text: Lyöjäkuningatar:


title: Lapuan Virkiä (pesäpallo)

text:
Kärkilyöntikuningatar:
Vuoden jokeri:


title: Lapuan Virkiä (pesäpallo)

text: Vuoden lukkari:


title: Lapuan Virkiä (pesäpallo)

text:
Vuoden pesäpalloilija:
Kultainen maila:


title: Lapuan Virkiä (pesäpallo)

text: Kultainen räpylä:


title: Lapuan Virkiä (pesäpallo)

text:
Pudotuspelien arvokkain pelaaja:
Vuoden pelinjohtaja:


title: SVT1 HD

text: SVT1 HD on Ruotsin yleisradioyhtiön SVT:n perustama televisio-ohjelmia teräväpiirtolähetyksinä esittävä televisiokanava. SVT1 HD esittää SVT1:n ohjelmia teräväpiirtotasoisina.


title: Maailmanlopun taustamusiikkia

text: Maailmanlopun taustamusiikkia on Siunattu hulluus -yhtyeen EP-levy, joka julkaistiin vuonna 2006.


title: The MathWorks

text: The MathWorks on yksityisomisteinen yhtiö, joka on erikoistunut teknisen laskennan ohjelmistojen kehitykseen. Yhtiön tunnetuimmat tuotteet ovat MATLAB, Simulink ja Stateflow.


title: The MathWorks

text: The MathWorksin perustivat Cleve Moler, Jack Little ja Steve Bangert vuonna 1984. Yhtiöllä on ympäri maailman yli 2000 työntekijää, joista yli puolet työskentelevät yhtiön pääkonttorissa Massachusettsissa. The MathWorksin tuotteilla MATLABilla ja Simulinkillä on yli miljoona käyttäjää yli sadasta eri maasta. Yhtiön ohjelmistoja on käytössä yli 3500 eri yliopistossa.


title: Vikram Seth

text: Vikram Seth (s. 20. kesäkuuta 1952) on intialainen runoilija ja kirjailija. Romaanien ja runojen lisäksi hän on julkaissut myös tietokirjallisuutta sekä kirjoittanut lastenkirjan ja libretton. Hänen tunnetuin teoksensa on "Sopiva nuori mies", jolle hän on suunnittelemassa jatko-osaa "Sopiva nuori nainen". Jatko-osan oli tarkoitus ilmestyä 2013. Kirja on kuitenkin myöhässä, ja huomattavan ennakon saanut Seth joutuu neuvottelemaan kustantajansa kanssa.


title: Vikram Seth

text: Seth syntyi intiassa tuomarin ja liikemiehen pojaksi. Hän kävi hyviä intialaisia kouluja ja suoritti alemman korkeakoultutkinnon Oxfordin yliopistosta. Hän jatkoi taloustieteen opinnoilla Stanfordin yliopistossa ja valmistui maisteriksi vuonna 1978. Hän opiskeli Kiinassa ennen paluutaan Intiaan.


title: Croc: Legend of the Gobbos

text: Croc: Legend of the Gobbos on Argonaut Softwaren kehittämä ja Fox Interactiven vuonna 1997 julkaisema tasohyppelypeli PlayStationille, Sega Saturnille, Game Boy Colorille ja Windowsille. Pelin päähahmo on Croc-niminen krokotiili jonka tehtävänä on pelastaa Gobbo-nimisiä otuksia. Pelistä on julkaistu jatko-osa "Croc 2" vuonna 1999.


title: Croc: Legend of the Gobbos

text: "Croc" on tavanomainen tasohyppelypeli, jossa kerätään erilaisia esineitä, kuten kristalleja, gobboja ja avaimia. Pelissä ratkotaan myös yksinkertaisia pulmatehtäviä.


title: Croc: Legend of the Gobbos

text: Pelissä on neljä saarta, joissa on yhteensä kuusi kenttää. Lisäksi mukana on kaksi pomokenttää ja kaksi salaista kenttää. Jokaisessa kentässä (paitsi pomokentissä, salakentissä ja Kristallisaaren kentissä) on kuusi gobboa. Pelaajan täytyy löytää yhteensä 144 gobboa.


title: Croc: Legend of the Gobbos

text: Jokaisessa kentässä on kristalleja, joita keräämällä Croc saa elämiä. Jos vihollinen satuttaa Crocia, Croc pudottaa kaikki saamansa kristallit maahan, josta pelaaja voi yrittää kerätä ne takaisin. Jos Crocilla ei ole vihollisen satuttaessa yhtään kristallia, pelaaja joutuu aloittamaan kentän alusta. Kristallien määrästä riippumatta pelaaja joutuu myös aloittamaan alusta jos Croc putoaa kuiluun.


title: Croc: Legend of the Gobbos

text: Kentistä voi löytää sydämiä, jotka antavat Crocille lisäelämiä. Nämä ovat kuitenkin vaikeasti hankittavissa kohdissa. Aina kun Croc kuolee, hän menettää yhden lisäelämän. Jos Croc menettää kaikki lisäelämät, Croc joutuu aloittamaan kentän aivan alusta.


title: Croc: Legend of the Gobbos

text: Kentissä on Bonus-huone, johon päästäkseen pelaajan on löydettävä kentästä viisi eriväristä kristallia. Bonus-kentästä voi löytää yhden tai useamman gobbon. Kun kaikki pelin gobbot on löydetty, pelaaja pääsee salakenttään, josta hänen on löydettävä palapelin pala. Paloja täytyy löytää kahdeksan. Kun pelaaja on löytänyt kaikki palat, hän pääsee salaiselle Kristallisaarelle.


title: Croc: Legend of the Gobbos

text: Peli alkaa kun Gobbosaaren rannalle ajautuu kori, jossa Croc-vauva nukkuu. (Gobbot ovat pieniä, karvaisia, hyväntahtoisia otuksia, joilla on pitkä ja tuuhea häntä). Gobbojen kuningas nimeltä Rufus löytää korin ja hän ja Gobbot alkavat kasvattaa häntä. Eräänä päivänä ilkeä taikuri nimeltä Paroni Dante (engl. Baron Dante) ja hänen kätyrinsä Dantinit hyökkäävät saarelle aikomuksenaan siepata Gobbot. Ainoastaan Croc pääsee pakenemaan ja Gobbot sekä kuningas Rufus joutuvat vangeiksi. Crocin tehtävä on pelastaa Gobbo-ystävänsä ja löytää salainen Kristallisaari.


title: Diadema setosum

text: Diadema setosum on Indopasifisella merialueella esiintyvä pitkäpiikkinen merisiili. Lajia pidetään joskus meriakvaariossa.


title: Diadema setosum

text: "D. setosum" voi kasvattaa kymmensenttisen keskiosan, ja sen piikit voivat kasvaa 30 cm pitkiksi. Sillä on mustat piikit ja lajituntomerkkinä viisi valkoista pistettä eri puolilla vartaloa. Sen peräaukon ympärillä on oranssi rengas.


title: Diadema setosum

text:
"D. setosum" elää luonnossa Indopasifisella merialueella.
"D. setosum" viettää päivänsä kivenkolossa tai hiekkaisella pohjalla korallien alla. Yön aikana se liikuskelee kotikolonsa lähistöllä, ja syö levää ja hajoavaa orgaanista ainesta. Jotkin kalat, kuten nuoret helmikardinaaliahvenet, hakevat suojaa sen piikkien joukosta.


title: Bongo Fury

text: Bongo Fury on Frank Zappan ja Captain Beefheartin vuonna 1975 julkaisema albumi, joka koostuu pääosin live-materiaalista. Albumin liveosuudet nauhoitettiin toukokuussa 1975 Austinissa, Texasissa sijaitsevassa Armadillo World Headquarters -viihdekeskukusessa. Albumin kaksi studioraitaa nauhoitettiin sen sijaan jo tammikuussa 1975. Näistä nauhoitussessioista sikisi myös Zappan albumi "One Size Fits All" sekä osia vuonna 1978 julkaistuun "Studio Tan" -albumiin.


title: Bongo Fury

text: "Bongo Fury" on monella tapaa huomattava albumi Zappan diskografiassa. Se on viimeinen albumi jonka kokoonpanoon kuuluu suurin osa Zappan 1970-luvun alun kokoonpanosta. Ehkä huomattavin muutos kokoonpanoon on rumpalivirtuoosi Terry Bozzion mukaantulo. Albumilla laulua kuullaan Zappan lisäksi Captain Beefheartilta sekä Napoleon Murphy Brockilta.


title: Bongo Fury

text: Kaikki kappaleet Frank Zappan ja Captain Beefheartin esittämiä. Kaikki kappaleet Zappan säveltämiä, paitsi kappaleet 3. ja 8. Van Vlietin (Captain Beefheartin) säveltämiä.


title: Wajdi Bouazzi

text: Wajdi Bouazzi (, s. 16. elokuuta 1985) on tunisialainen jalkapalloilija, pelipaikaltaan hyökkäävä keskikenttäpelaaja. Hän edustaa Tunisian pääsarjassa pelaavaa CS Sfaxienia.


title: Wajdi Bouazzi

text: Bouazzi aloitti uransa AS Kasserinessa, josta hän siirtyi heinäkuussa 2006 Espéranceen. Uudessa seurassa Bouazzi on saanut kausi kaudelta enemmän vastuuta ja toimi kaudella 2008–2009 useimmiten Michael Eneramon kanssa hyökkäysparina. Huolimatta siitä Bouazzi onnistui maalinteossa kolmesti.


title: Wajdi Bouazzi

text: Bouazzi siirtyi kesällä 2013 kaksivuotisella sopimuksella sveitsiläiseen Lausanne-Sportiin. Hän kuitenkin purki sopimuksensa kolmen ottelun jälkeen ja palasi takaisin kotimaahansa CS Sfaxieniin.


title: Wajdi Bouazzi

text: Bouazzi pelasi ensimmäisen maaottelunsa Tunisian paidassa 9. kesäkuuta 2012 2014 MM-kisojen karsintaottelussa Kap Verdeä vastaan.


title: Suomi toisessa maailmansodassa

text: Toisessa maailmansodassa Suomi oli suoraan osapuolena talvisota, jatkosota ja Lapin sota -osasodissa.


title: Suomi toisessa maailmansodassa

text: Suomi oli läpi 1920- ja 1930-luvuilla kamppaillut niin sisäisten kuin ulkoisten ongelmien kanssa. Geopoliittinen sijainti suurvallan vieressä oli johtanut vuosisatoja konflikteihin, ja siksi Suomessa oli jo heti itsenäistymisen jälkeen 1920-luvulla havahduttu etsimään liittolaissuhteita ns. reunavaltioiden (Baltian maiden ja Puolan) kanssa, mutta hankkeet jäivät tuloksettomiksi.


title: Suomi toisessa maailmansodassa

text: Suomessa etsittiin tukea myös lännestä, lähinnä Ruotsin suunnasta, mutta sieltäkään ei kipeästi tarvittua kumppania löytynyt. Sotilaallista tukea tarjoavia liittolaisia ei löytynyt mistään ilmansuunnasta. Euroopan poliittinen tilanne alkoi kiristyä huomattavasti 1930-luvun loppuvuosina. Neuvostoliitto tiedusteli Suomen halukkuutta aluevaihdoksiin, niin että osa Karjalan kannasta ja Suomenlahden ulkosaaret olisi vaihdettu alueeseen Itä-Karjalasta, mutta Suomen vastaus oli kielteinen. Neuvostoliitto alkoi etsiä toisenlaista neuvottelukeinoja, ja näin sotatoimet päätettiin aloittaa. 30. marraskuuta 1939 alkoi talvisota, mikä merkitsi suurta yhteiskunnan muutosta.


title: Suomi toisessa maailmansodassa

text: Suomi oli joutunut kahden suurvallan, Saksan ja Neuvostoliiton pelinappulaksi maiden keskinäisessä hyökkäämättömyyssopimuksen salaisessa lisäpöytäkirjassa, eikä tilanteeseen nähty rauhanomaista ratkaisua. Talvisota merkitsi suurten sotaponnistelujen lisäksi myös yhteishenkeä kotirintamalla, jossa erityisesti naiset kunnostautuivat korvaamalla sotatantereella taistelevia miehiä niin maataloudessa ja teollisuudessa. Nimitys ”talvisodan henki” tarkoitti siis kaikkien osallistumista tavalla tai toisella. Talous joutui koetukselle talvisodan aikana, sillä sotaan oli huonosti varauduttu. Vaikka kotimainen tuotanto pysyi suhteellisen korkeana läpi sota-ajan, niin ulkomaankauppa romahti sodan aikana.


title: Suomi toisessa maailmansodassa

text: Talvisota päättyi maaliskuussa 1940 Moskovan rauhansopimukseen, jossa Suomi joutui luovuttamaan Neuvostoliitolle laajan alueen Karjalassa, useita Suomenlahden saaria sekä pienempiä alueita muun muassa Sallassa. Lisäksi Neuvostoliitolle vuokrattiin Hanko 30 vuodeksi. Tällöin alkaneena välirauhan aikana Suomi koki itsensä edelleen jatkuvasti Neuvostoliiton uhkaamaksi.


title: Suomi toisessa maailmansodassa

text: Saksa kysyi Suomelta lupaa sotilaidensa kauttakulkuun Lapissa. Suomi suostui, ja kauttakulkusopimus allekirjoitettiin syyskuussa 1940. Lisäksi neuvottelut sotilaallisesta yhteistyöstä aloitettiin välittömästi. Ensimmäiset saksalaiset joukot nousivat maihin Vaasassa 22. ja Oulussa 26. syyskuuta 1940.


title: Suomi toisessa maailmansodassa

text: Sen jälkeen, kun Saksa 22. kesäkuuta 1941 aloitti hyökkäyksen Neuvostoliittoon, myös Suomi joutui pian uudestaan sotaan Neuvostoliittoa vastaan. Sotaan lähtemisen taustalla oli vahva hyvityssodan tematiikka, menetettyjen alueiden takaisin valtaaminen ja myös vanhojen Suur-Suomi-aatteen nostalginen henkiinherättäminen. Näille tavoitteille oli Suomen kansan riveissä selvää halukkuutta.


title: Suomi toisessa maailmansodassa

text: Jatkosota alkoi 25. kesäkuuta 1941. Kansan sietokyky joutui äärimmilleen, vaikka kyseessä olikin alusta alkaen enemmän hyökkäys- kuin puolustussota. Säännöstelyä tehostettiin, muun muassa keskeiset elintarvikkeet, kuten peruna ja kahvi tulivat säännöstelyn piiriin kesällä 1942. Taistelu jatkosodassa alkoi Saksan rinnalla, mutta sodan pitkittyessä tarve irtautua taisteluista kasvoi. Menestyksekäs alku taittui pian asemasodaksi. Vanhojen rajojen ylittäminen ja uusien alueiden valtaaminen sai esimerkiksi Yhdistyneen kuningaskunnan julistamaan Suomelle sodan.


title: Suomi toisessa maailmansodassa

text:
Taistelujen pitkittyminen ja Saksan menestyksen taittuminen lisäsivät paineita sodasta irrottautumiseen. Rauhantunnustelut aloitettiin.
Lopulta Suomi joutui tyytymään ankariin rauhanehtoihin. Moskovan välirauhansopimus allekirjoitettiin 19. syyskuuta 1944. Vuonna 1940 luovutetut, välillä jo takaisin vallatut ja Suomeen liitetyiksi julistetut alueet luovutettiin uudestaan Neuvostoliitolle sekä niiden lisäksi Petsamo. Neuvostoliitto luopui Hangon vuokraoikeudestaan mutta vaati sen sijasta Porkkalan vuokra-alueen. Saksan joukot tuli karkottaa pois maasta, mikä johti Lapin sotaan. Armeijan vahvuutta oli rajoitettava ja suorittaa ankarat sotakorvaukset. Lisäksi oli tuomittava sotasyylliset. Menetykset olivat sekä taloudellisesti että maantieteellisesti raskaita, erityisesti 400 000 karjalaisen asuttaminen oli kova taakka pienelle maalle.


title: Suomi toisessa maailmansodassa

text: Lapin sota päättyi 27. huhtikuuta 1945, kun viimeisetkin saksalaiset sotilaat vetäytyivät Norjan puolelle. Välirauhansopimuksen korvasi helmikuussa 1947 Pariisin rauhansopimus, jonka sisältö suurimmalta osaltaan vastasi välirauhansopimusta, eikä Suomi saanut myönnytyksiä rauhansopimuksen ehtoihin.


title: Tom Holmén

text: Tom Holmén (s. 1963) on Uuden testamentin eksegetiikan dosentti Åbo akademissa ja Suomen kansainvälisesti merkittävin Jeesus-tutkija. Holmén on väitellyt Åbo akademissa tohtoriksi Jeesuksesta ja juutalaisesta liittoajattelusta. Hänen väitöskirjansa nimi on "Jesus and Jewish covenant thinking".


title: Tom Holmén

text: Holmén johtaa Åbo akademin tutkijaryhmää The Historical Jesus Workshop. Ryhmän työn tuloksena on tekeillä neliosainen kirjasarja "Handbook of the study of the historical Jesus". Tom Holmén on toinen teoksen toimittajista Stanley E. Porterin ohella. Teoksen neljä osaa sisältävät yli 120 artikkelia alan tutkijoilta. Tutkimusryhmä ylläpitää verkkosivustoa "Historian Jeesus". Vuonna 2007 ilmestyi Holménin kirja Jeesus osana WSOY:n Kristinuskon vaikuttajat -sarjaa. Teos oli Vuoden kristillinen kirja -palkintoehdokas.


title: Tom Holmén

text: Holmén asuu Turussa. Hänellä on vaimo ja kaksi lasta. Holmén harrastaa musiikkia ja hän on tehnyt lauluja nuorille.


title: Vaskion kirkko

text: Vaskion kirkko Halikossa Salossa on yksi Suomen harvoista yksityisen kannatusyhdistyksen omistamista kirkoista.


title: Vaskion kirkko

text: Vaskiolla oli ollut oma, kyläkuntalaisten rakentama saarnahuone 1700-luvun jälkipuoliskolta, mutta se oli käynyt huonokuntoiseksi. Vuonna 1906 perustettiin Vaskion rukoushuoneyhdistys, joka rakennutti vuonna 1908 uuden rukoushuoneen Kuttilan kansakoulun viereen. Kun Vaskiolla 1920-luvun lopulla virisi hanke seurakunnallisesta itsenäistymisestä, alettiin rukoushuonetta korjata kirkoksi ja sille hankittiin hautausmaata varten maa-alue. Itsenäistymishankkeen kariuduttua rukoushuone jäi kuitenkin entiselleen. Halikon papisto piti Vaskion rukoushuoneessa jumalanpalveluksia keskimäärin kerran kuussa, kuten se oli tehnyt aina 1700-luvulta alkaen.


title: Vaskion kirkko

text:
Toisen maailmansodan jälkeen siirtoväen tuotua kulmakunnalle uusia asukkaita ja Halikon hautausmaan käytyä ahtaaksi, tuli Vaskion hautausmaan käyttöönotto ajankohtaiseksi. Hautausmaa vihittiin käyttöönsä syksyllä 1958. Sen rakentaminen oli synnyttänyt ajatuksen rukoushuoneen vihkimisestä kirkoksi. Kunnostustöiden jälkeen voitiin marianpäivänä vuonna 1959 viettää Vaskion kirkon vihkiäisiä. Samalla rukoushuoneyhdistys muutti nimensä Vaskion kirkon kannatusyhdistykseksi.
Kirkon vierelle rakennettiin kellotapuli vuonna 1967. Vuonna 1983 kannatusyhdistys osti kirkon vieressä olevan entisen alakoulurakennuksen ja kunnosti sen seurakuntakodiksi. Jumalanpalvelusten vietto noin kerran kuukaudessa on säännöllistä, ja muukin seurakunnallinen toiminta vireää.


title: Vaskion kirkko

text: Kirkon pinta-ala on 160 m ja siellä on istumapaikat 230 ihmiselle. Kirkon alttaritaulu on A.Lindgrenin 1892 maalaama jäljennös L. von Hoffmannin teoksesta "Jeesus Getsemanessa".


title: Peräseinäjoen Toive

text: Peräseinäjoen Toive (PeTo), viralliselta nimeltään Voimistelu- ja Urheiluseura Peräseinäjoen Toive r.y., on seinäjokelainen urheiluseura, jolla on nykyään toimintaa lentopallossa, painissa, pesäpallossa ja salibandyssa. Seura perustettiin vuonna 1927 Peräseinäjoella, mutta vuoden 2005 kuntaliitoksen myötä seuran nykyinen kotipaikkakunta on Seinäjoki.


title: Peräseinäjoen Toive

text: Pesäpallossa Toive pelasi Suomen naisten pääsarjassa Superpesiksessä seitsemän kauden ajan, mutta naisten pesäpallo siirtyi vuonna 2005 erikoisseura Petojussien alaisuuteen. Miesten pesäpallossa Toive pelaa kaudella 2011 Suomensarjaa. Toiveen jäsenmäärä on 550.


title: Peräseinäjoen Toive

text: Toiveen menestyneimpiä urheilijoita ovat painijat Keijo Manni ja hänen poikansa Jani Manni sekä kymmenottelija Jaakko Ojaniemi.


title: Peräseinäjoen Toive

text: Voimistelu- ja urheiluseura Peräseinäjoen Toive perustettiin 19. marraskuuta 1927 seuran ensimmäisen puheenjohtajan Kalle Kivistön, koolle kutsumassa kokouksessa. Seuraa perustettaessa oli kolme vaihtoehtoa: itsenäinen seura tai toimiminen suojeluskunnan tai nuorisoseuran yhteydessä. Näistä vaihtoehdoista Kivistö piti parhaana itsenäistä seuraa erityisesti taloudellisten resurssien jakamisen takia. Varoja seuran toimintaan Toive hankki järjestämällä iltamia ja huvitilaisuuksia Kalajärvellä, kuten juhannuksena 1931 ja heinäkuussa 1932. Yritysrekisteriin seura kirjattiin 1. huhtikuuta 1954.


title: Peräseinäjoen Toive

text: Jo ensimmäisinä vuosinaan Toive järjesti useita piirinmestaruuskilpailuja ja osallistui joukkueina SNLL:n ja SVUL:n voimistelujuhlille. Urheilumuodoista etualalla Toiveella oli yleisurheilu sekä erityisesti pesäpallo. Muita lajeja Toiveella olivat 1930-luvulla lähinnä voimistelu ja hiihto, joiden piirinmestaruuskilpailuja Peräseinäjoki saikin järjestettäväkseen. Sotavuosien aikana Toiveen toiminta taantui. 3. joulukuuta pidetyssä ”herättävässä kokouksessa” päätettiin kuitenkin, että toimintaa jatketaan.


title: Peräseinäjoen Toive

text: Toiveen toiminta vilkastui jälleen 1950-luvulla, kun urheiluohjaajaksi palkattiin vuonna 1954 seuran ja urheilulautakunnan yhteistyöllä Veikko Lähdesmäki, jonka ohjaamaan toimintaan osallistui yhteensä yli 300 poikaa. Kesällä 1954 Toive osallistui Lakeuden Suurkisoihin suurimmalla joukkueella, johon kuului yhteensä 284 tyttöä ja poikaa. Esa Riihimäen puheenjohtajakausi oli kokonaisuudessaan eteenpäin menoa, mutta silti kunnan tuki jäi 1950-luvulla vielä vähäiseksi. Kun muualla Vaasan läänissä kunnan urheilutoimintaan jakama tuki oli keskimäärin 210 markkaa asukasta kohden, Peräseinäjoella vastaava summa jäi 11 markkaan, joten Toive joutui rahoittamaan toimintansa pitkälti itse.


title: Peräseinäjoen Toive

text: 1950-luvun lopulla Toiveen kyläjaostoja oli jo seitsemän ja jaostoja kahdeksan. Valistus- ja raittiusjaostoa johti Liisa Viiru, yleisurheilua A. Arponen, painia A. Aho, pesäpalloa E. Kilpi, hiihtoa E. Haapala, voimistelua A. Haapala ja suunnistusjaostoa J. Piuhola. Seuran puheenjohtajana toimi E. Kanto. Urheilukentän keskeneräisyydestä huolimatta peräseinäjokelaiset saavuttivat 1950-luvulla kohtuullisen hyviä tuloksia, ja vuosikymmenen lopulla seuran parhaita yleisurheilijoita olivat kuulassa Jussi Mäki-Hukkala ja korkeudessa Toivo Mäkimantila.


title: Peräseinäjoen Toive

text: 1960-luvun alussa toiminnassa tapahtui käännekohta, kun yleisurheilussa alkoi laskukausi ja tilalle tuli vilkas painiharrastus. Yleisurheilu alkoi kuitenkin vielä 1960-luvun lopulla näyttämään jaoston piristymisen merkkejä, mutta vasta 1970-luvulla alkanut Pentti Koskiahon systemaattinen valmennus alkoi tuottaa laajempaa tulosta suomenmestaruustasolla. Toiveen urheilijat saavuttivat vuoden 1974 aikana kahdeksan SM-mitalia ja 23 piirimitalia. Toiveen menestyslajeja olivat yleisurheilu ja paini.


title: Peräseinäjoen Toive

text: 1980-luvulla Toiveen toimintaa kavensi jatkuva puute rahasta, joten kesällä 1989 Toive esitti kunnalle 15 000 markan lisäavustusta ja seuraavalle vuodelle 150 000 markkaa. Peräseinäjoen kunta totesi, ettei ylimääräiseen avustukseen olisi varaa, mutta lopulta Toiveelle kuitenkin myönnettiin marraskuussa 20 000 markkaa erillisenä kohdeavustuksena. 1980-luvulla yleisurheilutoiminta heikkeni ja painin rinnalle nousi takaisin pesäpallo.


title: Peräseinäjoen Toive

text: Vuoden 1990 suurkisoissa Helsingissä Toive esiintyi näyttävästi, kun se osallistui kisoihin yhteensä 200 osallistujan voimin. Painin edustus kapeni 1990-luvulla Jani Manniin, joskin nuorten sarjoissa tuli edelleen menestystä. Pesäpallossa saavutettiin 1990-luvulla tyttöjen suomenmestaruus ja naiset nousivat Superiin, ja miehetkin parhaimmillaan Ykkössarjaan. Yleisurheilussa Pentti Poikuksen aloittama valmennustyö alkoi tuottaa tulosta muun muassa Jaakko Ojaniemen myötä. Näiden nuorten yleisurheilijoiden tueksi perustettiin Ritola Athletic Club.


title: Peräseinäjoen Toive

text: 2000-luvulla Toiveen toimintaan tuli vanhojen menestyvien lajien rinnalle myös uusia lajeja, kuten esimerkiksi salibandy, joka siirtyi itsenäisestä toiminnasta Toiveen alaisuuteen vuosikymmenen alussa. Jalkapallo tosin aloitti toimintansa vain seinäjokelaisten seurojen alaisuudessa. Yleisurheilujaoston toiminta liittyi vuoden 2009 kuntaliitoksen myötä uuden erikoisseura SSU:n alaisuuteen.


title: Peräseinäjoen Toive

text: Painista tuli muutaman vuoden kuluessa seuran perustamisesta Toiveen menestynein urheilulaji. Sen edistymistä häiritsi kuitenkin kunnollisten harjoitustilojen puute, joten seura ehdotti syksyllä 1935 painikämpän rakentamista Jukolan nuorisoseurantalon vintille. Nuorisoseura vastusti esitystä vedoten tilojen ahtauteen, mutta Toive otti asian uudestaan käsittelyyn helmikuussa 1936 sitoutuen maksamaan 3 000 markkaa rakentamiskustannuksia, minkä jälkeen hanketta ei enää vastustettu.


title: Peräseinäjoen Toive

text: Innostus painiin nousi vuonna 1948, kun mattoja alettiin hankkia eri kyliin. Tilojen puute säilyi ongelmana, mutta vuonna 1950 painimattoja oli kirkonkylän lisäksi viidessä kylässä, joiden välillä käytiin kilpailuja Peräseinäjoen mestaruudesta.


title: Peräseinäjoen Toive

text: Peräseinäjoki on saavuttanut painissa menestystä myös laajalla rintamalla. Ylikonstaapeli Erkki Mäki-Kihniä paini kolme poliisien Euroopan-mestaruutta, kaksi PM-hopeaa, neljä SM-hopeaa ja yhden pronssin 1950- ja 1960-luvulla. Myös lahjakas Jussi ”Hukka-Jussi” Mäki-Hukkala saavutti kreikkalais-roomalaisen painin SM-kisoissa pronssia vuonna 1961 ja vuonna 1963 vapaapainin Suomen-mestaruuden yli 97 kiloisten sarjassa. Samana vuonna Västeråsin MM-paineissa Mäki-Hukkala sijoittui neljänneksi ja oli tuolloin Peräseinäjoen kovin ja nimekkäin urheilija. Mäki-Hukkala hankki vielä vapaapainin Suomen-mestaruuden vuonna 1971 yli 100-kiloisten sarjassa. Jorma Talvitie oli junioreiden Pohjoismaiden mestari 70 kilon sarjassa vuosina 1967 ja 1968.


title: Peräseinäjoen Toive

text: Keijo Mannin menestys alkoi poikien SM-hopealla vuonna 1967. Kaksi vuotta myöhemmin Manni hankki ensimmäisen junioreiden Suomen-mestaruuden. Ensimmäisen SM-kullan Manni paini vuonna 1971, minkä jälkeen hän vei mestaruuden 17 peräkkäisenä vuonna joko vapaapainissa tai kreikkalais-roomalaisessa. Manni saavutti urallaan kaikkiaan 33 Suomen-mestaruutta sekä kaksi EM-mitalia: hopeaa Oslosta vuonna 1978 ja pronssia Sveitsissä 1973. Keijo Manni oli myös ensimmäinen peräseinäjokinen olympialaisissa, kun hän osallistui vuonna 1976 Montrealin olympialaisiin.


title: Peräseinäjoen Toive

text: Vuonna 1979 valtuustoryhmä teki aloitteen painijoiden harjoittelumahdollisuuksien ja tilojen parantamisesta. Urheilulautakunnan mielestä vaihtoehtoina olivat painikämpän kunnostaminen tai tilojen varaaminen muualta. Kunnollisen painipaikan saaminen näytti etäiseltä, kun kunnalta ei meinannut saada avustusta edes vanhan salin korjauskustannuksiin. Toive uudisti anomuksensa vuonna 1983, minkä jälkeen määräraha myönnettiin. Uusi paini- ja voimailutila valmistui kesällä 1985.


title: Peräseinäjoen Toive

text: Vuonna 1988 Toiveen Pentti Mäkelä voitti kreikkalais-roomalaisen painin raskaan sarjan SM-kultaa ja PM-hopeaa. Ismo Kortesmaa ja Mika Mäkelä saavuttivat SM-hopeaa. Seuraavana vuonna menestys jatkui Keijo Mannin SM-kullalla, Mika Mäkelän SM-hopealla sekä Pentti Mäkelän ja Ismo Kortesmaan SM-pronssilla. Vuonna 1990 Keijo Mannin poika Jani Manni alkoi saavuttaa menestystä, kun hän voitti vapaapainin junioreiden SM-kultaa. Paini jatkoi menestystään vielä 1990-luvun puolivälissä, kun Jani Manni sai SM-kultaa myös aikuisten sarjassa.


title: Peräseinäjoen Toive

text:
Nykyisin Toiveen painijaoston parhaiten menestynyt kilpailija on Oskari Riihioja, joka on saavuttanut vuonna 2010 kreikkalais-roomalaisessa painissa SM-pronssia ja vapaapainissa SM-hopeaa.
Toiveen pesäpallojaosto on toiminut lähes koko ajan seuran perustamisesta saakka. Miesten puolella Toive on pelannut 1980-luvulle saakka lähinnä maakuntasarjaa ja tämän jälkeen pääasiallisesti Suomensarjaa sekä kolme kautta Ykköspesiksessä vuosina 1999–2001. 2000-luvulla Ykköspesiksestä putoamisen jälkeen miesten toiminnan sarjatasona on ollut pitkälti maakuntasarja sekä Suomensarja. Kaudeksi 2011 miesten joukkue nousi viiden kauden jälkeen takaisin Suomensarjaan. Samalle kaudelle tulee Toiveen toimintaan takaisin myös miesten kakkosjoukkue.


title: Peräseinäjoen Toive

text: Naisten pesäpalloon tulee myös mukaan takaisin naisten edustusjoukkue, joka pelannee kaudella 2011 piirisarjassa. PeTo oli ilman naisjoukkuetta vuodesta 2004 jolloin naisten Superpesis-joukkue ja muu naisjaoston toiminta yhdistettiin Petojusseihin. Superpesisaikanaan kausina 1998–2004 Toiveen naiset pelasivat Superpesiksessä seitsemän kauden ajan saavuttaen kaksi pronssimitalia sekä voittaen kerran runkosarjan. Lisäksi Superpesis-aikana joukkueesta valittiin useita pelaajia Itä–Länsi-otteluun. Naisten pesäpallojaosto on perustettu vuonna 1993.


title: Peräseinäjoen Toive

text: Junioritoiminnassa Toiveen pesäpallojuniorituotanto on ollut pitkään maan kärkitasoa varsinkin tytöissä, sillä ensimmäiset mitalit Toiveen D-tytöt saavuttivat vuonna 1991, kun he saavuttivat SM-hopeaa. Vuosina 1993 ja 1994 Toiveen tytöt saavuttivat SM-hopeaa. Vuonna 1995 B-tytöt saavuttivat Toiveen ensimmäisen SM-kullan. Viimeisimpänä saavutuksena Toiveen juniorityössä on D-tyttöjen vuonna 2009 saavuttama kilpasarjan Suomen mestaruus, sekä saman joukkueen saavuttama C-tyttöjen pronssi vuodelta 2010.


title: Peräseinäjoen Toive

text: 1980-luvulla lentopallotoiminta laantui, kun muut lajit nostivat suosiotaan. Kaudella 1980–1981 Toiveella oli joukkueet miesten 4-sarjassa ja 5-sarjassa sekä naisten 3-sarjassa, kun seuraavalla kaudella oli vain miesten 4-sarjajoukkue. Mukana toiminnassa oli 55 henkilöä. Lentopallon kilpailutoiminta käynnistyi uudelleen muutaman vuoden tauon jälkeen vuonna 1990 miesten ja A-poikien joukkueilla, sekä miesten ja naisten 35v-joukkueilla. Miehet pelasivat 5-sarjassa ja A-pojat selvittivät tiensä ensimmäisellä kaudella aina piirin lopputurnaukseen asti.


title: Peräseinäjoen Toive

text: Toiveen lentopallojaoston joukkue nousi syksyksi 2010 lentopallon nelossarjaan.Salibandytoiminta alkoi Peräseinäjoella 1990-luvun puolivälissä ST Steelersin nimellä, perustajajäseninään Pasi Mantila, Janne Ojala, Tuomas Kujala sekä Marco Toivonen. Steelers sulautui kuitenkin 2000-luvun alussa osaksi Peräseinäjoen Toivetta.


title: Peräseinäjoen Toive

text: Ensimmäinen kausi salibandysarjoissa alkoi vuonna 2000 kun PeTo Salibandy pelasi ST Steelersiltä perimällä sarjapaikallaan Pohjanmaan alueen 3-divisioonassa. Toive voitti ensimmäisellä kaudellaan 18 ottelusta 10, pelasi tasan kaksi kertaa ja hävisi kuudesti. Tämä ei kuitenkaan riittänyt sarjanousuun sillä Toive sijoittui sarjassa kolmanneksi.